open-index/open-wikipedia-markdown huggingface dataset:
จำปูน

**จำปูน** () เป็นพรรณไม้ดอกชนิดหนึ่ง มีกลิ่นหอมหวาน ดอกมีขนาดเล็ก กลีบหนา อูม ดอกมีลักษณะคล้ายดอกบัวตูม ชื่อวิทยาศาสตร์ คือ *Anaxagorea javanica* Blume

## ลักษณะทั่วไป
เป็นพรรณไม้พุ่มขนาดเล็ก ต้นใบและกิ่งคล้าย ๆ กระดังงา ลำต้นสูงประมาณ 2-4 เมตร ทรงพุ่มค่อนข้างโปร่ง กิ่งก้านเกลี้ยง ลำต้นตรง เปลือกเรียบมีสีเทาคล้ำ ใบสีเขียวเป็นมัน พื้นใบเกลี้ยง ยาวประมาณ 4-6 นิ้ว ดอกเป็นดอกเดี่ยว ออกตามยอดหรือโคนก้านใบ ลักษณะดอกจะแข็ง มีสีขาวนวลเป็นมัน มี 3 กลีบ โคนกลีบสีเขียว เมื่อบานเต็มที่ประมาณ 1 นิ้ว มีกลิ่นหอมแรงในช่วงกลางคืนและหอมอ่อนในช่วงเช้า ดอกบานวันเดียวแล้วร่วง ออกดอกตลอดปี แต่จะมีดอกดกในช่วงฤดูฝน ผลเป็นผลกลุ่ม มีผลย่อย 4-10 ผล เมื่อผลแก่แล้วเมล็ดจะแตกตัวกระเด็นไปได้ไกล

## การขยายพันธุ์
โดยการเพาะเมล็ดและการตอนกิ่ง แต่เพาะเมล็ดจะได้ผลดีกว่า เมล็ดที่ได้จากต้นควรรีบเพาะทันทีเนื่องจากเมล็ดจะสูญเสียสภาพการงอกเร็วมาก การเพาะเมล็ดใช้เวลาประมาณ 1 เดือน

## สภาพที่เหมาะสม
เป็นพืชที่มีการเจริญเติบโตช้าในช่วงแรก ต้นกล้าอายุหนึ่งปีจะมีความสูงเพียง 10 เซนติเมตร แต่จะเจริญเติบโตเร็วขึ้นได้ในปีถัดไป สภาพธรรมชาติต้องการแสงแดดรำไร ขึ้นได้ในดินทุกชนิด หากปลูกเลี้ยงควรปลูกในดินร่วนมีการระบายน้ำดี ชอบน้ำ จะเจริญเติบโตได้ดีในสภาพแวดล้อมที่มีความชื้นสูง หรือฝนตกชุก หากต้องการปลูกให้ออกดอกจะต้องจัดสภาพแวดล้อมให้มีความเหมาะสม และควรระวังอย่าให้โดนแดดจัดเกินไป จำปูนเป็นไม้ดอกที่ได้รับความนิยมมานาน แต่มีน้อยคนที่จะปลูกเลี้ยงได้เจริญเติบโตและออกดอกดกได้ในที่ราบภาคกลาง หรือสภาพแวดล้อมอื่นที่ต่างไปจากถิ่นกำเนิดเดิม

## ถิ่นกำเนิด
ภาคใต้ของประเทศไทย บริเวณคาบสมุทรมลายู และยังพบในภาคตะวันออกเฉียงใต้แถบจังหวัดจันทบุรี จำปูนเป็นดอกไม้ประจำจังหวัดพังงา

## อ้างอิง

* ปิยะ เฉลิมกลิ่น, **ไม้ดอกหอม เล่ม 1**, กรุงเทพมหานคร : บ้านและสวน, 2540.
* ปิยะ เฉลิมกลิ่น, **100 ชนิดพรรณไม้วงศ์กระดังงาแสนสวย**, ปทุมธานี : สถาบันวิจัยวิทยาศาสตร์และเทคโนโลยีแห่งประเทศไทย, 2554.

หมวดหมู่:วงศ์กระดังงา
หมวดหมู่:ไม้ดอกไม้ประดับ
หมวดหมู่:ดอกไม้ประจำจังหวัดของไทย
องศาเซลเซียส

**องศาเซลเซียส** (, สัญลักษณ์ °C) หรือที่เคยเรียกว่า **องศาเซนติเกรด** () เป็นหน่วยวัดอุณหภูมิหน่วยหนึ่งในระบบเอสไอ กำหนดให้จุดเยือกแข็งของน้ำคือ 0&nbsp;°C และจุดเดือดคือ 100&nbsp;°C โดยตั้งชื่อเพื่อเป็นเกียรติแก่อันเดิช เซ็ลซิอุส ผู้ซึ่งสร้างระบบใกล้เคียงกับปัจจุบัน

ในปัจจุบันองศาเซลเซียสใช้กับแพร่หลายทั่วโลกในชีวิตประจำวัน จะยกเว้นก็มีสหรัฐและประเทศจาเมกาเท่านั้นที่นิยมใช้หน่วยองศาฟาเรนไฮต์ แต่ในประเทศดังกล่าว องศาเซลเซียสและเคลวินก็ใช้มากในด้านวิทยาศาสตร์

## นิยาม
นิยามขององศาเซลเซียสนิยามจากหน่วยเคลวิน โดยที่ขนาดของสเกลหน่วยองศาเซลเซียสจะเท่ากับของเคลวิน กำหนดให้อุณหภูมิที่จุดศูนย์องศาสัมบูรณ์มีค่าเท่ากับ -273.15&nbsp;°C

## ประวัติ
thumb|50px|ภาพวาดเทอร์มอมิเตอร์ของอันเดิช เซ็ลซิอุส ที่กลับจุดเดือดเป็น 0 องศา และจุดเยือกแข็งเป็น 100 องศา

หน่วยนี้ตั้งตามชื่อของอันเดิช เซ็ลซิอุส (มีชีวิตอยู่ระหว่าง ค.ศ. 1701–1744) นักดาราศาสตร์ชาวสวีเดน เขาเป็นคนแรกที่เสนอระบบที่ใกล้เคียงกับระบบนี้ในปี พ.ศ. 2285 (ค.ศ. 1742) โดยใช้ชื่อว่า *เซนติเกรด* ซึ่งมาจากภาษาละติน *centum* ที่แปลว่า 100 และ *gradus* ที่แปลว่าขั้น แต่แรกกำหนดให้อุณหภูมิจุดเดือดของน้ำคือ 100 องศา และจุดเยือกแข็งของน้ำคือ 0 องศาที่ระดับความดันบรรยากาศมาตรฐาน แต่ได้มีการสลับสเกลต่อมาหลังจากที่เซ็ลซิอุสเสียชีวิตไประยะหนึ่ง โดยฌ็อง-ปีแยร์ คริสแต็ง เป็นคนเสนอเรื่องนี้

ในปี พ.ศ. 2491 หน่วยนี้มีชื่อเรียกต่างกันสามแบบ ได้แก่
* เซนติเกรด (centigrade)
* องศาเซนเทสซิมัล (centesimal degree)
* องศาเซลเซียส (Celsius degree)

แต่นับจากนั้นมา ชื่อที่ถูกเลือกเป็นทางการคือ องศาเซลเซียส จากการประชุม *General Conference on Weights and Measures* ครั้งที่ 9 โดยมีจุดประสงค์เพื่อระลึกถึงเซ็ลซิอุส และเป็นการตัดปัญหาความสับสนที่อาจเกิดขึ้นจากการใช้คำนำหน้า *centi-* กับระบบเอสไอ และจากการที่นิยามเดิมไม่เหมาะสมที่จะใช้เป็นมาตรฐานอย่างเป็นทางการ เนื่องจากอุณหภูมิขึ้นกับนิยามของความดันบรรยากาศมาตรฐาน ซึ่งความดันบรรยากาศมาตรฐานนี้ก็ขึ้นกับอุณหภูมิอีกทีหนึ่ง จึงกำหนดนิยามใหม่ให้อุณหภูมิ 0.018°C ตรงกับจุดสามสถานะ (triple point) ของน้ำ และให้สเกลหนึ่งองศามีค่าเป็น 1/273.16 เท่าของผลต่างระหว่างอุณหภูมิที่จุดสามสถานะของน้ำกับจุดศูนย์องศาสัมบูรณ์ นิยามนี้ได้รับการยอมรับในการประชุม *General Conference on Weights and Measures* ครั้งที่ 10 เมื่อปี พ.ศ. 2497

## อ้างอิง

## แหล่งข้อมูลอื่น

* "Basic unit definitions: Kelvin"—National Institute of Standards and Technology (NIST)
* History of the Celsius temperature scale—The Uppsala Astronomical Observatory
* "Water, scientific data" —London South Bank University
* ''The International System of Units (SI)'' brochure, section 2.1.1.5, "Unit of thermodynamic temperature"—International Bureau of Weights and Measures

หมวดหมู่:หน่วยวัด
เซลเซียส
เซลเซียส
หมวดหมู่:สิ่งประดิษฐ์ของสวีเดน
พุดซ้อน

**พุดซ้อน**เป็นไม้พุ่มพันธุ์ไม้วงศ์เดียวกับเข็มพวงขาว กระทุ่ม และกาแฟ ถิ่นกำเนิดเดิมของพุดซ้อนเข้าใจว่าอยู่ทางตอนใต้ของจีน โดยยังสามารถพบกระจายพันธุ์ในธรรมชาติอย่างแพร่หลายในบังกลาเทศ, อินเดีย, ญี่ปุ่น, เกาหลี, พม่า, และเวียดนาม มีชื่อพื้นเมืองอื่น ๆ คือ พุดจีน, พุดใหญ่, เก็ดถะหวา (ภาคเหนือ), และอินถะหวา (ภาคตะวันออกเฉียงเหนือ)

## ลักษณะทางพฤกษศาสตร์ของพุดซ้อน
พุดซ้อนเป็นไม้พุ่มสูงประมาณ 1-2 เมตร แตกกิ่งแขนงมาก  ลำต้นเรียวเป็นรูปกรวย  ใบเดี่ยว รูปหอก ปลายใบและโคนใบแหลม ใบมีสีเขียวมน ดอกเดี่ยวสีขาวออกตามซอกใบและปลายกิ่ง มีกลีบเลี้ยงหนาเป็นสัน  มีทั้งชนิดดอกลา คือกลีบดอกชั้นเดียว และชนิดดอกซ้อน มีกลีบดอกจำนวนมากเรียงซ้อนกัน เมื่อดอกบานมีเส้นผ่านศูนย์กลางประมาณ 7-8 เซนติเมตร กลิ่นหอมแรง  ออกดอกตลอดปี

## การปลูกเลี้ยง
พุดซ้อนเป็นไม้กลางแจ้ง  ต้องการแสงแดดจัด  ชอบดินร่วนที่มีความอุดมสมบูรณ์เพียงพอ ขยายพันธุ์โดยการเพาะเมล็ดและตอนกิ่ง

## ประโยชน์
นิยมนำไปร้อยพวงมาลัยบูชาพระ เมล็ดสีเหลืองทอง ใช้แต่งสีอาหารและทำสีย้อม ส่วนดอกใช้สกัดน้ำมันหอมระเหย ใช้ทำน้ำหอมและแต่งกลิ่นเครื่องสำอาง ในตำรายาจีนเรียกจือจื่อ (ภาษาจีนกลาง) หรือกี้จือ (ภาษาจีนแต้จิ๋ว) ผลสดหรือผลที่เผาจนเป็นเถ้าใช้เป็นยาระบายความร้อนและขับสารพิษ

## ในวรรณคดี
มีบทโครงที่กล่าวถึง พุดซ้อน ใน 


ช่อตะแบกสัตตบุษย์**พุดซ้อน**


จำปีมลุลีมะลิลา


กลิ่นขจรฟุ้งจับนาสา

พิกุลกรรณิการ์สารภี


*([[รามเกียรติ์]] - [[พระราชนิพนธ์]]ใน[[รัชกาลที่ 1]])*





เจ้าโมรากรีดเล็บเก็บจำปี


ให้ประภาวดีศรีสมร


เจ้าวิเชียรเก็บกระถินกลิ่นขจร

กับ**พุดซ้อน**ตามส่งให้จงกล


*([[พระอภัยมณี]] - [[สุนทรภู่]])*



## อ้างอิง

## แหล่งข้อมูลอื่น
 
* World Checklist of Rubiaceae
* ''Intoxicating Fragrance: Jasmine as Valium Substitute''

หมวดหมู่:ดอกไม้ประจำจังหวัดของไทย
หมวดหมู่:ไม้ดอกไม้ประดับ
หมวดหมู่:พืชให้สีย้อม
หมวดหมู่:สกุลพุด
หมวดหมู่:สมุนไพรจีน
เภสัชจลนศาสตร์

**เภสัชจลนศาสตร์** () เป็นสาขาหนึ่งของวิชาเภสัชวิทยาที่กล่าวถึงกระบวนการของร่างกายในการจัดการยาเมื่อเปรียบเทียบกับเวลา หรือการเปลี่ยนแปลงความเข้มข้นของยาในร่างกาย ณ เวลาต่าง ๆ ประกอบด้วยกระบวนการสำคัญทางเภสัชจลนศาสตร์ใน 4 ขั้นตอน คือ การดูดซึม (absorption), การกระจายยา (distribution), กระบวนการเผาผลาญ (metabolism) และการขับยาออกจากร่างกาย (excretion) นิยมเรียกอย่างย่อว่า ADME

การดูดซึมของยาส่งผลต่อชีวปริมาณออกฤทธิ์ (bioavailability) ของยาซึ่งขึ้นกับรูปแบบวิธีการให้ยาหรือวิธีการบริหารยาในรูปแบบต่าง ๆ กัน การดูดซึมยังส่งผลอย่างต่อเนื่องไปยังกระบวนการกระจายยา ซึ่งมีปัจจัยต่าง ๆ ในร่างกายที่สนับสนุนหรือลดการกระจายยาไปยังอวัยวะเป้าหมาย (target organ) และกระบวนการเผาผลาญของยาเพื่อการกำจัดยาออกนอกร่างกาย ในบางกรณีนิยมเรียก "ADME" เป็น "ADMET" ซึ่งเป็นการเพิ่มการขนส่ง (transport) หรือความเป็นพิษ (toxicity) เข้าไปผนวกด้วย

เภสัชจลนศาสตร์มีความสำคัญยิ่งต่อกระบวนการศึกษาวิชาเภสัชวิทยา  

หมวดหมู่:เภสัชวิทยา
อาโอนิโปรดักชัน

*อาโอนิ โปรดักชัน* หรือ *อาโอนิ โปร* (青二プロダクション, Aoni Production) บริษัท เอเจ็นซี่ รับหานักพากย์ ในประเทศญี่ปุ่น ซึ่งมีสาขาทั้งใน โตเกียว และ โอซะกะบริษัท อาโอนิ โปร ก่อตั้งขึ้นเมื่อวันที่ 1 เมษายน ปีพ.ศ. 2512 (ค.ศ. 1969) มีสินทรัพย์รวม 26 ล้านเยน รวมมีนักพากย์ในสังกัดกว่า 250 คน และมีบริษัทลูกชื่อ *อาโอนิ มิวสิก โปรดักชัน*


## รายชื่อนักพากย์ในอาโอนิ โปร
รายชื่อนักพากย์ในสังกัดที่มีข้อมูลในวิกิพีเดีย:
* อาเคมิ คันดะ
* เรียวโกะ ชิราอิชิ
* ไอ โนนากะ
* ทันเกะ ซากุระ
* ฮิโรมิ สึรุ

**นักพากย์อื่นๆ**

ฮิโรมิ สึรุ 
อายะ ฮิซาคาวะ
ยูมิ โทมะ
จุนโกะ โนดะ
คุมิโกะ นิชิฮาระ
ฮิเดโอะ อิชิคาวะ
เรียวทาโร่ โอคิอายุ
โฮโกะ คุวาชิมะ
ฮิเดยูกิ ทานากะ
ฮิคารุ มิโดริคาวะ
โนบุโตชิ คันนะ
ริกะ โคมัตสึ
มามิ คินเงทสึ
มาริโกะ โคดะ
บิน ชิมาดะ
ไทกิ มัตสึโนะ
มายูมิ โช
ยูริโกะ ยามาโมโตะ
คาซึเอะ อิคุระ
มิคิโอะ อิโนอุเอะ
จิคาโอะ โอซึกะ
ไดสุเกะ โกริ
ทาเคชิ อาโอโนะ
ทาเคชิ คุซาโอะ
วาคานะ ยามาซากิ
ยาสุฮิโระ ทาคาโตะ
ยูโกะ มินางุจิ
ยูโกะ นางาชิมะ
คาซึโกะ สุงิยามะ
จิโยโกะ คาวาชิมะ
มาซายะ โอโนซากะ
มาจิโกะ โทโยชิมะ
เมงุมิ อุราวะ
ยูกิมาสะ คิชิโนะ
บันโจ กินงะ
ยาสุโนริ มาสุทานิ
รูมิ คาซาฮาระ
เคอิจิ นัมบะ
เรียว ฮิโรฮาชิ 
ซากุระ อายาเนะ

## แหล่งข้อมูลอื่น
* http://www.aoni.co.jp/

หมวดหมู่:บริษัทของญี่ปุ่น
หมวดหมู่:บริษัทที่ก่อตั้งในปี พ.ศ. 2512
พ.ศ. 2456

**พุทธศักราช 2456** (นับแบบใหม่) ตรงกับปีคริสต์ศักราช 1913 เป็นปีปกติสุรทินที่วันแรกเป็นวันพุธ ตามปฏิทินเกรกอเรียน

* ปีฉลู เบญจศก จุลศักราช 1275 (วันที่ 15 เมษายน เป็นวันเถลิงศก)

## ผู้นำ
* **พระมหากษัตริย์:** พระบาทสมเด็จพระมงกุฎเกล้าเจ้าอยู่หัว (23 ตุลาคม พ.ศ. 2453 – 26 พฤศจิกายน พ.ศ. 2468)
** **เจ้าประเทศราช:**
*** เจ้าผู้ครองนครเชียงใหม่: เจ้าแก้วนวรัฐ (11 พฤศจิกายน พ.ศ. 2454 - 3 มิถุนายน พ.ศ. 2482)
*** เจ้าผู้ครองนครลำพูน: เจ้าจักรคำขจรศักดิ์ (11 พฤศจิกายน พ.ศ. 2454 - 5 พฤศจิกายน พ.ศ. 2486)
*** เจ้าผู้ครองนครลำปาง: เจ้าบุญวาทย์วงษ์มานิต (3 มกราคม พ.ศ. 2441 - 5 ตุลาคม พ.ศ. 2465)
*** เจ้าผู้ครองนครน่าน: พระเจ้าสุริยพงษ์ผริตเดช (21 กุมภาพันธ์ พ.ศ. 2437 - 5 เมษายน พ.ศ. 2461)

## เหตุการณ์
* 1 เมษายน – พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ ให้ตราพระราชบัญญัติคลังออมสินขึ้นโดยให้เรียกว่า "คลังออมสิน" ขึ้นตรงต่อกระทรวงพระคลังมหาสมบัติ อันเป็นจุดกำเนิดของธนาคารออมสิน
* 10 กรกฎาคม – หุบเขาเดทวอลเลย์ ในรัฐแคลิฟอร์เนีย มีอุณหภูมิพุ่งสูงถึง 134&nbsp;°F (~56.7°C) ซึ่งสูงที่สุดในสหรัฐอเมริกา
* 10 สิงหาคม – การลงนามในสนธิสัญญาบูคาเรสต์ ทำให้สงครามบอลข่านครั้งที่ 2 ยุติลง
### ไม่ทราบวัน
* ค้นพบ ธาตุโพรแทกทิเนียม

## วันเกิด
* 5 มกราคม - เจ้าเครือแก้ว ณ เชียงใหม่ ศิลปินชาวไทย (ถึงแก่กรรม 21 ธันวาคม พ.ศ. 2546)
* 23 มกราคม - หม่อมราชวงศ์จักรทอง ทองใหญ่ โอรสคนโตใน หม่อมเจ้าทองฑีฆายุ ทองใหญ่ กับ หม่อมลุดมิลา ทองใหญ่ ณ อยุธยา
* 26 มีนาคม - พอล แอร์ดิช นักคณิตศาสตร์ชาวฮังการี (เสียชีวิต พ.ศ. 2539)
* 26 กุมภาพันธ์ - มิโนะรุ ฮอนดะ นักดาราศาสตร์ชาวญี่ปุ่น (เสียชีวิต พ.ศ. 2533)
* 29 เมษายน - พระเจ้าวรวงศ์เธอ พระองค์เจ้าเฉลิมพลฑิฆัมพร (สิ้นพระชนม์ 1 ตุลาคม พ.ศ. 2534)
*19 พฤษภาคม - เจ้าชายคาร์โล วิกเตอร์ เจ้าชายรัชทายาทแห่งแอลเบเนีย
* 14 กรกฎาคม - เจอรัลด์ ฟอร์ด ประธานาธิบดีคนที่ 38 แห่งสหรัฐอเมริกา (เสียชีวิต 26 ธันวาคม พ.ศ. 2549)
* 7 สิงหาคม - สุริยนันทนา สุจริตกุล (สิ้นชีพิตักษัย 4 สิงหาคม พ.ศ. 2557)
* 12 สิงหาคม - พระธรรมวิสุทธิมงคล (หลวงตามหาบัว ญาณสัมปันโน) (มรณภาพ 30 มกราคม พ.ศ. 2554)
* 3 ตุลาคม - สมเด็จพระสังฆราชเจ้า กรมหลวงวชิรญาณสังวร (สิ้นพระชนม์ 24 ตุลาคม พ.ศ. 2556)
* 11 ตุลาคม - หม่อมหลวงเนื่อง นิลรัตน์ อดีตข้าหลวงและนักประพันธ์ชาวไทย (ถึงแก่กรรม 29 มกราคม พ.ศ. 2553)
* 28 ตุลาคม - ดอน ลัสก์ นักแสดงชาวอเมริกัน (ถึงแก่กรรม 30 ธันวาคม พ.ศ. 2561)
* 2 ธันวาคม
** หม่อมเจ้าวินิตา รพีพัฒน์ (สิ้นชีพิตักษัย 6 มีนาคม พ.ศ. 2541)
** สริ ยงยุทธ นักดนตรีฃาวไทย (เสียชีวิต 6 เมษายน พ.ศ. 2548)
* 14 ธันวาคม - พระครูอดุลธรรมกิตติ์ (หลวงพ่อกลั่น อคฺคธมฺโม) พระสงฆ์ชาวไทย
* 25 ธันวาคม - หม่อมเจ้าปิยะรังสิต รังสิต (สิ้นชีพิตักษัย 1 กุมภาพันธ์ พ.ศ. 2533)

## วันถึงแก่กรรม
* 18 มีนาคม - พระเจ้าจอร์จที่ 1 แห่งกรีซ (พระราชสมภพ 24 ธันวาคม พ.ศ. 2388)
*30 กันยายน - รูด็อล์ฟ ดีเซิล นักประดิษฐ์ชาวเยอรมัน (เกิด 18 มีนาคม พ.ศ. 2401)
* 28 ตุลาคม - พระเจ้าบรมวงศ์เธอ กรมขุนพิทยลาภพฤฒิธาดา พระราชโอรสในรัชกาลที่ 4 (ประสูติ 1 เมษายน พ.ศ. 2406)

## รางวัล
### [[รางวัลโนเบล]]
* สาขาเคมี – อัลเฟรด แวร์เนอร์
* สาขาวรรณกรรม – รพินทรนาถ ฐากูร
* สาขาสันติภาพ – อ็องรี ลา ฟงแตน
* สาขาฟิสิกส์ – ไฮเกอ กาเมอร์ลิง โอนเนิส
* สาขาสรีรวิทยาหรือการแพทย์ – ชาร์ลส์ โรแบร์ ริเชต์
พิกุล

**พิกุล** () เป็นไม้ยืนต้น มีดอกหอม สีขาว มีชื่อพื้นเมืองอื่น ๆ คือ แก้ว (เชียงใหม่) ซางดง (ลำปาง) ตันหยง (นราธิวาส)

## สัญลักษณ์
ต้นพิกุลเป็นพันธุ์ไม้มงคลพระราชทานประจำจังหวัดลพบุรี และเป็นต้นไม้ประจำเขตมีนบุรี ในกรุงเทพมหานคร ส่วนดอกพิกุลเป็นดอกไม้ประจำจังหวัดกำแพงเพชร จังหวัดยะลา และจังหวัดลพบุรี และเป็นดอกไม้ประจำโรงเรียน ดังนี้
*โรงเรียนราชินี
*โรงเรียนราชินีบน 
*โรงเรียนสตรีวิทยา ๒ 
*โรงเรียนนวมินทราชินูทิศ สตรีวิทยา ๒
*โรงเรียนวัดราชโอรส
*โรงเรียนสกลราชวิทยานุกูล
*โรงเรียนบรรหารแจ่มใสวิทยา 3
*โรงเรียนวชิรกุญชร
*โรงเรียนบางบ่อวิทยาคม 
**มหาวิทยาลัย**
*มหาวิทยาลัยนราธิวาสราชนครินทร์
*คณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง
*มหาวิทยาลัยราชภัฏธนบุรี

## ลักษณะทางพฤกษศาสตร์
พิกุลเป็นไม้ยืนต้น ใบเดี่ยว เรียงเวียนสลับ รูปรี รูปไข่กว้าง 2-6 เซนติเมตร ยาว 7-15 เซนติเมตร ปลายใบแหลมเป็นติ่งขอบใบเป็นคลื่น ดอกเดี่ยว อยู่รวมกันเป็นกระจุกที่ปลายกิ่งหรือที่ซอกใบ กลีบเลี้ยง 8 กลีบ เรียงซ้อนกัน 2 ชั้น กลีบดอกประมาณ 24 กลีบ เรียงซ้อนกันโคนกลีบดอกเชื่อมติดกันเล็กน้อย ดอกสีขาว เมื่อใกล้โรยสีเหลืองอมน้ำตาล ดอกบานวันเดียวแล้วร่วง มีกลิ่นหอม ออกดอกตลอดปี ผลสีเหลือง รสหวานอมฝาด

## การปลูกเลี้ยง
ปลูกได้ในดินทุกชนิด กลางแจ้ง ต้องการน้ำและความชื้นปานกลาง เจริญได้ดีในดินทุกชนิด ชอบแดดจัด ทนต่อสภาพต่าง ๆ ได้ดี ขึ้นประปรายในป่าดิบทางภาคใต้ ภาคกลาง และภาคตะวันออก ขยายพันธุ์โดยการเพาะเมล็ด ปัจจุบันมีการเพาะปลูกจำหน่ายเป็นจำนวนมาก

## อ้างอิง
 

หมวดหมู่:ไม้ดอกไม้ประดับ
หมวดหมู่:ต้นไม้ประจำจังหวัดของไทย
หมวดหมู่:ดอกไม้ประจำจังหวัดของไทย
หมวดหมู่:ต้นไม้ประจำมหาวิทยาลัย
หมวดหมู่:วงศ์พิกุล
พุดจีบ

**พุดจีบ** () เป็นพืชที่มีสีเขียวตลอดปี อยู่ในวงศ์ Apocynaceae

มีดอกพุดจีบสองชนิดในบังกลาเทศและอินเดีย คือชนิดที่มีดอกเดี่ยวกับอีกชนิดที่เป็นดอกกลุ่ม

## การใช้ประโยชน์
รากกับหัวมีรสขม ในทางอายุรเวทของอินเดีย ใช้รักษาหิด พยาธิไส้เดือน

## อ้างอิง

หมวดหมู่:วงศ์ตีนเป็ด
หมวดหมู่:ไม้ดอกไม้ประดับ
หมวดหมู่:สมุนไพร
หมวดหมู่:พืชที่เป็นพิษต่อพยาธิ
ซิกวิน

thumb|right

**ซิกวิน** (Cygwin - อ่านเหมือน sig-win) เป็นชุดเครื่องมือซอฟต์แวร์เสรี ที่ริ่เริ่มพัฒนาโดย Cygnus Solutions เพื่อทำให้ระบบปฏิบัติการไมโครซอฟท์วินโดวส์สามารถปฏิบัติงานได้คล้ายระบบยูนิกซ์ จุดประสงค์หลักของชุดเครื่องมือนี้คือ เพื่อพอร์ตหรือโอนย้ายซอฟต์แวร์ที่ใช้งานบนระบบ POSIX (เช่น ลีนุกซ์ บีเอสดี และยูนิกซ์) ให้มาใช้งานบนวินโดวส์ได้โดยง่าย เช่น อาจจะแค่คอมไพล์ใหม่ หรือแก้ไขเพียงเล็กน้อย โปรแกรมที่พอร์ตโดย Cygwin นี้ ทำงานได้ดีที่สุดบนวินโดวส์เอ็นที, วินโดวส์ 2000 วินโดวส์เอกซ์พี, และวินโดวส์เซิร์ฟเวอร์ 2003 แต่บางตัวก็ใช้ได้บน วินโดวส์ 95 และ วินโดวส์ 98 ปัจจุบัน Cygwin ดูแลโดยพนักงานของเรดแฮทและนักพัฒนาอื่น ๆ

ในการพัฒนาการใช้งาน Cygwin นั้นยังมีข้อจำกัดอยู่ในการ make native หรือ การ เรียกการใช้งานในระดับ native os ได้เนื่องจาก Cygwin เป็นโปรแกรมจำลอง UNIX มาใช้งานเท่านั้น

## ดูเพิ่ม
* ระบบย่อยวินโดวส์สำหรับลินุกซ์

## อ้างอิง

## แหล่งข้อมูลอื่น
* โฮมเพจของ Cygwin
* Cygwin FAQ คำถามพบบ่อย
* รายการซอฟต์แวร์บน Cygwin
* โฮมเพจของ Cygwin/X

หมวดหมู่:คอมไพเลอร์
หมวดหมู่:การเขียนโปรแกรม
หมวดหมู่:ซอฟต์แวร์ในปี พ.ศ. 2538
ไฟนอลแฟนตาซี: อันลิมิตเต็ด

**ไฟนอลแฟนตาซี: อันลิมิตเต็ด** () () เป็นการ์ตูนญี่ปุ่น โดยมีเค้าโครงเรื่องจากเกม ไฟนอลแฟนตาซี ซึ่งริเริ่มโดยบริษัท สแควร์อีนิกซ์ ฉายครั่งแรกในประเทศญี่ปุ่นเมื่อเดือนตุลาคม พ.ศ. 2544 (ค.ศ. 2001) ทางสถานีโทรทัศน์ TV-Tokyo ในประเทศไทยออกอากาศเมื่อปี พ.ศ. 2548 ทางช่อง 7 สี
## เนื้อเรื่อง
*ไอ* และ *ยู* ได้อ่านเรื่องราวที่อยู่ในหนังสือที่ได้จากการวิจัยของพ่อของแม่ของพวกเขา หลังจากที่พวกท่านได้หายตัวไปอย่างลึกลับ ไอ และ ยู จึงออกตามหาพ่อกับแม่ ตามหนังสือเล่มนั้น โดยต้องนั่งรถไฟไปสู่ โลกต่างมิติ (Inner Wolrd) โดยได้พบกับ *ลิซ่า* บนรถไฟ และได้ช่วยกันตามหาพ่อแม่ของพวกเขา แต่แล้ว ก็ต้องเจอกับสัตว์ประหลาดมากมาย และได้พบกับ *คาเซะ* ผู้มีปืนเวทย์ ที่สามารถเรียก โซล (Soul หรือที่รู้จักกันในเกมว่า Summon)

## การรวมกันระหว่าง 2D และ 3D
Gonzo เป็นหนึ่งในบริษัทอนิเมะ ที่ใช้ภาพ 2 มิติ และ 3 มิติมาใช้เข้าด้วยกัน ซึ่งทำให้ผู้ชมได้อารมณ์ของเกมมากยิ่งขึ้น

## เพลงเปิดและปิด
เพลงเปิด : 
# Over the fantasy โดย อุเอดะ คานะ
เพลงปิด : 
# VIVID โดย Fairy Fore (ใช้ในตอนที่ 1 ถึง 13)
# Romancing Train โดย Move (ใช้ในตอนที่ 14 ถึง 24)
# Over the fantasy โดย อุเอดะ คานะ (ใช้ในตอนที่ 25)

## รายชื่อตอน

# 異界－やみへのたびだち－
# 魔銃－くろきかぜのおとこ－
# 果実－あまいかおりのまち－
# 魔剣士－しろきエチュード－
# シド－ちかすいみゃくのぼうけん－
# 氣現術－いのちまもるもの－
# 地下鉄－じげんトンネルのてき－
# ソイル－マガンのしんぞう－
# オスカー－おわりなきしごと－
# 屋敷－サギソウのおもいで－
# シエル－チョコボとのわかれ－
# フングス－えいえんのいのち－
# メテオ－いまわしききおく－
# オメガ－さいかいとたびだち－
# ジェーン－うごきだすうみパズル－
# 氣現獣－えがおのむこうに－
# カエル－ちっちゃなだいぼうけん－
# 魔道士－きりとくものたいけつ－
# アイ－クリアとのであい－
# ユウ－ガウディウムのひみつ－
# サボテン－さまよえるうみ－
# モーグリ－なつかしいおもいで－

## แหล่งข้อมูลอื่น
* เว็บไซต์อย่างเป็นทางการของ ''Final Fantasy: Unlimited'' อเมริกา 
* ''Final Fantasy: Unlimited'' ที่ Final Fantasy Compendium
หมวดหมู่:ไฟนอลแฟนตาซี
หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชเน็ง‎
หมวดหมู่:ซีรีส์อนิเมะทางโทรทัศน์ที่สร้างจากวิดีโอเกม
อัญชัน

**อัญชัน** () เป็นไม้เลื้อย ลำต้นมีขนนุ่ม มีถิ่นกำเนิดในแถบเอเชียเขตร้อน ปลูกได้ทั่วไปในเขตร้อน มีชื่อพื้นเมืองอื่นอีกคือแดงชัน (เชียงใหม่), เอื้องชัน, เองชัญ เมื่อคั้นเอาน้ำออกมาแล้วจะได้เป็นสีม่วง น้ำเงิน สีของมันสามารถนำมาทำประโยชน์ได้หลากหลาย เช่น ประกอบอาหาร ทำการมัดย้อมผ้า โดยใช้สีของอัญชันมาย้อม เป็นต้นและอย่างอื่นมากมาย

## ลักษณะทางพฤกษศาสตร์
อัญชันเป็นไม้เลื้อยเนื้ออ่อน อายุสั้น ใช้ยอดเลื้อยพัน ลำต้นมีขนปกคลุม ใบประกอบแบบขนนก เรียงตรงข้ามยาว 6-12 เซนติเมตร มีใบย่อยรูปไข่ 5-7 ใบ กว้าง 2-3 เซนติเมตร ยาว 3-5 เซนติเมตร ปลายใบแหลม โคนใบมน ผิวใบด้านล่างมีขนหนาปกคลุม 

ดอกสีขาว ฟ้า และม่วง ดอกออกเดี่ยว ๆ รูปทรงคล้ายฝาหอยเชลล์ออกเป็นคู่ตามซอกใบ กลีบดอก 5 กลีบ ดอกบานเต็มที่ยาว 2.5-3.5 เซนติเมตรกลีบคลุมรูปกลม ปลายเว้าเป็นแอ่ง ตรงกลางมีสีเหลือง มีทั้งดอกซ้อนและดอกลา ดอกชั้นเดียวกลีบขั้นนอกมีขนาดใหญ่กลางกลีบสีเหลือง ส่วนกลีบชั้นในขนาดเล็กแต่ดอกซ้อนกลีบดอกมีขนาดเท่ากัน ซ้อนเวียนเป็นเกลียว ออกดอกเกือบตลอดปี ผลแห้งแตก เป็นฝักแบน กว้าง 1-1.5 เซนติเมตร ยาว 5-8 เซนติเมตร เมล็ดรูปไต สีดำ มี 5-10 เมล็ด 

## การกระจายพันธุ์
อัญชันมีถิ่นกำเนิดในแถบเอเชียเขตร้อน และพบใน ไทย ลาว คาบสมุทรมาเลเซีย เวียดนาม อินโดนีเซีย รวมทั้งในเอเชียใต้ ก่อนจะถูกนำไปแพร่พันธุ์ในแอฟริกา ออสเตรเลีย และอเมริกา

## สรรพคุณ
* ดอก  ใช้ปลูกผมทำให้ผมดกดำ เงางามมากขึ้น เพราะดอกอัญชันมีสารที “แอนโทไซยานิน” (Anthocyanin) ซึ่งช่วยกระตุ้นการไหลเวียนของโลหิต ทำให้เลือดไปเลี้ยงส่วนต่าง ๆ ได้ดีมากขึ้น 
* ดอก นำมาคั้นนำใช้หุงข้าวได้ด้วย ช่วยให้ข้าวที่หุงมีสีสันที่สวยงาม
* เมล็ด เป็นยาระบาย
* ราก บำรุงตาแก้ตาฟาง ถูฟันแก้ปวดฟัน  ตาแฉะ และปรุงเป็นยาขับปัสสาวะ  นำรากมาถูกับน้ำฝนใช้หยอดหูและหยอดตา
* นำไปวัดค่าความเป็นกรดเนื่องจากดอกอัญชันมีสารแอนโทไซยานิน

## อัญชันในวรรณคดี
ในสมัยก่อนหญิงสาวมักนำอัญชันมาเขียนคิ้วให้ดำขลับ

## อัญชันกับอาหาร
อัญชันเป็นดอกไม้อีกหนึ่งประเภทที่นิยมนำไปทำอาหาร โดยปกติจะใช้สีจากการต้มและคั้นน้ำของดอกเพื่อมาผสมกับแป้งต่าง ๆ ทำเป็น ขนมชั้น ทับทิมกรอบ บัวลอย ฯลฯ นอกจากนั้นดอกก็สามารถนำมาชุบแป้งทอด ใส่สลัดต่าง ๆ เพื่อตกแต่งจาน หรือทำไข่เจียวหรือชาอัญชันก็ได้ ในมาเลเซียนำไปหุงกับข้าวให้สีฟ้า ใช้ในอาหารที่ลักษณะคล้ายข้าวยำของไทย

## อ้างอิง

## แหล่งข้อมูลอื่น

* 
* 

หมวดหมู่:วงศ์ย่อยถั่ว
หมวดหมู่:ไม้ดอกไม้ประดับ
หมวดหมู่:สมุนไพร
หมวดหมู่:ไม้เลื้อย
หมวดหมู่:ดอกไม้ที่เป็นอาหาร
สายน้ำผึ้ง (พรรณไม้)

**สายน้ำผึ้ง **(; ; ;  อ่าน Suikazura) เป็นพืชพื้นเมืองในเอเชียตะวันออกตั้งแต่ จีน ญี่ปุ่น เกาหลี เป็นไม้เลื้อย ดอกสีขาว ผลแบบเบอร์รีสีดำ มีเมล็ดไม่มาก เกสรเป็นสีเหลืองอ่อน มีขนเล็กๆอยู่ด้านบน ดอกตูมและเกสรดอกใช้ทำยา มีฤทธิ์ขับร้อน ขับพิษ ใช้เป็นยาจีนเรียก จินหยินฮวา (ภาษาจีนกลาง) หรือกิมหงึ่งฮวย (ภาษาจีนแต้จิ๋ว)

## อ้างอิง

*ITIS 35248 

หมวดหมู่:ไม้ดอกไม้ประดับ
หมวดหมู่:วงศ์สายน้ำผึ้ง
เคลวิน

**เคลวิน** (, สัญลักษณ์: **K**) เป็นหน่วยวัดอุณหภูมิหนึ่ง และเป็นหน่วยพื้นฐานหนึ่งในเจ็ดของระบบเอสไอ นิยามให้เท่ากับ 1/273.16 เท่าของอุณหภูมิเทอร์โมไดนามิกของจุดสามสถานะของน้ำ เคลวินตั้งชื่อเพื่อเป็นเกียรติแต่นักฟิสิกส์และวิศวกรชาวอังกฤษ วิลเลียม ทอมสัน บารอนที่หนึ่งแห่ง เคลวิน (William Thomson, 1st Baron Kelvin) ซึ่งชื่อบรรดาศักดิ์นี้ตั้งตามชื่อ แม่น้ำเคลวิน อีกทีหนึ่ง แม่น้ำสายนี้ตัดผ่านมหาวิทยาลัยกลาสโกว์ สกอตแลนด์

เคลวิน เป็นหน่วยของหน่วยวัดอุณหภูมิหนึ่ง ที่ลอร์เควิน ได้พัฒนาคิดสเกลขึ้นใหม่ โดยหาความสัมพันธ์ระหว่างอุณหภูมิและความเร็วของอิเล็กตรอนที่เคลื่อนที่รอบนิวเคลียส โดยสังเกตว่าถ้าให้ความร้อนกับสสารมากขึ้น อิเล็กตรอนจะมีพลังงานมากขึ้น ทำให้เคลื่อนที่มีความเร็วมากขึ้น ในทางกลับกันถ้าลดความร้อนให้กับสสาร อิเล็กตรอนก็จะมีพลังงานน้อยลง ทำให้การเคลื่อนที่ลดลง และถ้าสามารถลดอุณหภูมิลงจนถึงจุดที่อิเล็กตรอนหยุดการเคลื่อนที่ ณ จุดนั้น จะไม่มีอุณหภูมิหรือพลังงานในสสารเลย และจะไม่มีการแผ่รังสีความร้อนจากวัตถุ จึงเรียกอุณหภูมิ ณ จุดนี้ว่า ศูนย์สัมบูรณ์ (0 K)

## อุณหภูมิของสี

เคลวินมักใช้เป็นมาตรวัดของอุณหภูมิสีของแหล่งกำเนิดแสง อุณหภูมิของสีอยู่บนหลักการที่ว่าวัตถุดำจะเปล่งแสงที่มีการกระจายความถี่ที่เป็นลักษณะเฉพาะของอุณหภูมิของมัน วัตถุสีดำที่อุณหภูมิต่ำกว่าประมาณ  จะมีสีแดงและถ้าสูงกว่า  จะออกสีน้ำเงิน สีของอุณหภูมิมีความสำคัญในด้านของการฉายภาพ และ การถ่ายภาพ ซึ่งอุณหภูมิของสีประมาณ  จำเป็นสำหรับฟิล์มถ่ายรูปในตอนเช้า ในดาราศาสตร์ การแบ่งแยกดวงดาว ของดาวและสถานที่บน แผนภาพของแฮร์ทสชปรุง–รัสเซลล์ ส่วนนึงขึ้นอยู่กับอุณหภมิพื้นผิวของพวกดาว ซึ่งเรียกกันว่า อุณหภูมิยังผล ยกตัวอย่าง เช่น ชั้นโฟโตสเฟียร์ของ ดวงอาทิตย์ มี อุณหภูมิยังผล ประมาณ 

กล้องดิจิทัล และ โปรแกรมรูปภาพส่วนใหญ่ใช้ อุณหภูมิของสีในหน่วย เคลวิน ใน การแก้ไข (edit) และ เซ็ทอัพเมนู (setup menus) หลักการอย่างง่ายๆคือ ยิ่งสีที่มีอุณหภูมิสูง จะสามารถสร้างรูปภาพที่มีเฉดสีของ สีขาวและสีน้ำเงินสดขึ้น หากอุณหภูมิของสีลดลงจะส่งผลให้รูปภาพมีสีแดงเป็นสีเด่น "สีอุ่น"

หมวดหมู่:หน่วยฐานเอสไอ
หมวดหมู่:หน่วยวัดอุณหภูมิ
ความหนาแน่น

**ความหนาแน่น** () เป็นการวัดมวลต่อหนึ่งหน่วยปริมาตร โดยสัญลักษณ์สำหรับความหนาแน่นมักใช้เป็น *ρ* (อักษรกรีกพิมพ์เล็กของโร) และยังสามารถใช้อักษรละตินพิมพ์ใหญ่ *D* ได้ด้วยเช่นกัน เนื่องจากนิยามของความหนาแน่นคือ มวลหารด้วยปริมาตร ดังนั้นจึงเขียนเป็นสมการออกมาได้เป็น 

: \rho = \frac{m}{V}

โดยที่
: *ρ* คือ ความหนาแน่น (หน่วยเป็น กิโลกรัมต่อลูกบาศก์เมตร)
: *m* คือ มวล (หน่วยเป็น กิโลกรัม)
: *V* คือ ปริมาตร (หน่วยเป็น ลูกบาศก์เมตร)

ความหนาแน่นของสารขึ้นอยู่กับอุณหภูมิและความดัน โดยทั่วไปการเปลี่ยนแปลงปัจจัยเหล่านี้ส่งผลต่อสารที่เป็นสถานะของแข็งและของเหลวเพียงเล็กน้อย แต่มีผลกับสารสถานะแก๊สเป็นอย่างมาก โดยที่การเพิ่มความดันของสารจะทำให้ปริมาตรของสารลดลง แต่จะเพิ่มความหนาแน่นแทน และการเพิ่มอุณหภูมิของสาร (ซึ่งมีข้อยกเว้นเล็กน้อย) จะทำให้ปริมาตรของสารเพิ่มขึ้น แต่จะทำให้ความหนาแน่นลดลง 

ซึ่งสารส่วนใหญ่เช่นของเหลวและแก๊ส เมื่อได้รับความร้อนจากด้านล่าง ความร้อนจะถูกส่งผ่านจากด้านล่างไปยังด้านบน อันเนื่องมาจากการลดของความหนาแน่นในของเหลวที่ได้รับความร้อนนั้น ด้วยเหตุนี้จึงทำให้สารที่มีความร้อนต่ำกว่า มีความหนาแน่นสูงกว่า

## เครื่องมือวัดความหนาแน่น

เครื่องมือที่ใช้วัดความหนาแน่นของของเหลวคือ พิคโนมิเตอร์ (pycnometer) เครื่องมือวัดความหนาแน่นของก๊าซคือ แก๊สพิคโนมิเตอร์ (gas pycnometer)

## ความหนาแน่นของสสารต่าง ๆ

สสารที่มีความหนาแน่นสูงสุดที่รู้จักกัน คือสสารที่อยู่ในดาวนิวตรอนที่เรียกว่านิวตรอเนียม) ใจกลางหลุมดำ ตามทฤษฎีสัมพัทธภาพทั่วไป ไม่มีปริมาตร ดังนั้นจึงไม่สามารถหาความหนาแน่นได้

สสารที่หนาแน่นที่สุดที่เกิดขึ้นเองตามธรรมชาติบนโลก คือ ธาตุอิริเดียม มีความหนาแน่นประมาณ 22560 kg/m3

ตารางความหนาแน่นของสสารชนิดต่าง ๆ :

**สสาร****ความหนาแน่นในหน่วย kg/m<sup>3</sup>**
ออสเมียม22610
อิริเดียม22560
แพลทินัม21450
ทองคำ19300
ทังสเตน19250
ยูเรเนียม19050
ปรอท13580
แพลเลเดียม12023
ตะกั่ว11340
เงิน10490
ทองแดง &#160; 8960
โคบอลต์ &#160; 8900
เหล็ก &#160; 7870
ดีบุก &#160; 7310
สังกะสี &#160; 7130
โครเมียม &#160; 7190
ไทเทเนียม &#160; 4507
เพชร &#160; 3500
อะลูมิเนียม &#160; 2700
โบรอน &#160; 2340
แมกนีเซียม &#160; 1740
น้ำทะเล &#160; 1025
น้ำ &#160; 1000 
โซเดียม &#160; 971
น้ำแข็ง &#160; 917
ลิเทียม &#160; 534
เอทิลแอลกอฮอล์ &#160; 790
น้ำมันเบนซินหรือน้ำมัน &#160; 730
แอโรเจล &#160; 3.0
ก๊าซ ใด ๆ &#160; 0.0446 เท่าของมวลโมเลกุลเฉลี่ย, ดังนั้นอยู่ระหว่าง 0.09 ถึงประมาณ 10.0 (ที่ความดันและอุณหภูมิมาตรฐาน)
ตัวอย่างเช่น อากาศ
&#160;&#160;1.2


สังเกตว่าอะลูมิเนียมมีความหนาแน่นต่ำเมื่อเทียบกับโลหะชนิดอื่น ๆ เครื่องบินจึงทำจากอะลูมิเนียม นอกจากนี้อากาศก็มีความหนาแน่นถึงแม้ว่าจะมีค่าน้อยก็ตาม แอโรเจล (Aerogel) เป็นของแข็งที่หนาแน่นน้อยที่สุดในโลก

## ดูเพิ่ม
* รายการธาตุเคมี
* แรงลอยตัว
* อุณหภูมิและความดันมาตรฐาน

## อ้างอิง


หมวดหมู่:กลศาสตร์ภาวะต่อเนื่อง
หมวดหมู่:หลักการสำคัญของฟิสิกส์
หมวดหมู่:ฟิสิกส์เบื้องต้น
หมวดหมู่:ปริมาณทางกายภาพ
หมวดหมู่:เคมีเชิงฟิสิกส์
ความหนาแน่น (แก้ความกำกวม)

**ความหนาแน่น** มีความหมายในหลายมุม
* ความหนาแน่น ทางฟิสิกส์ หมายถึง น้ำหนักที่เทียบกับปริมาตรหนึ่งหน่วย
* ความหนาแน่นประชากร ทางภูมิศาสตร์ คือจำนวนคนต่อหนึ่งหน่วยพื้นที่
เจมส์ เฟนิมอร์ คูเปอร์

120px|thumb|เจมส์ เฟนิมอร์ คูเปอร์(James Fenimore Cooper), 1822
170px|thumb|เจมส์ เฟนิมอร์ คูเปอร์
**เจมส์ เฟนิมอร์ คูเปอร์** (; 15 กันยายน ค.ศ. 1789 – 14 กันยายน ค.ศ. 1851) เป็นนักเขียนอเมริกัน คนสำคัญในยุคก่อนหน้านาธาเนียล ฮอร์ธอร์น  (ค.ศ. 1804-64) และเฮอร์มัน เมลวิลล์ (ค.ศ. 1819-91) คูเปอร์เกิดทางตอนเหนือของรัฐนิวยอร์ก ครอบครัวของเขาทำกินอยู่บนที่ดินโดยเลี้ยงลูกถึงสิบสามคน แต่มีชีวิตรอดพ้นวัยเด็กมาได้เพียงเจ็ดคนเท่านั้น ชีวิตในเมืองห่างไกลในยุคเริ่มแรก ได้กลายมาเป็นฉากให้แก่นวนิยายเรื่องโด่งดังที่สุดของคูเปอร์ คือ Leatherstocking Tales ห้าเรื่อง ซึ่งในจำนวนนี้ The Last of the Mohicans (ค.ศ. 1826) มีชื่อมากที่สุด โดยเขาได้สร้างแม่แบบของชายในดินแดนห่างไกลในศตวรรษที่สิบแปด  คือ แนตตี บัมพ์โพ พร้อมกับชิงแกชกูค สหายชาวโมฮิแคน 

หลังจากเล่นพิเรนทร์ประดามีจนถูกขับไล่จากเยล หนุ่มน้อยคูเปอร์เข้าสู่อ้อมอกทหารเรือ ซึ่งก็นำมาสู่ฉากนวนิยายท้องทะเลอันเป็นที่ฮือฮาที่เขาจะเขียนต่อไป ห้าปีต่อมาคูเปอร์ออกจากทหารและแต่งงาน (กับหญิงสาวในตระกูลเจ้าของที่ดิน) จากนั้นสิบปีเป็นช่วงเวลาที่เขาจับโน่นฉวยนี่ในทางศิลปะ เคราะห์ร้ายในด้านเงินทอง ประกอบกับคำท้าจากภรรยา ส่งให้คูเปอร์เริ่มหันมาเอาดีทางเขียนนวนิยาย ซึ่งได้นำพาชื่อเสียงและความมั่งมีมาเขาภายในไม่ช้า คูเปอร์ไปเป็นกงสุลสหรัฐฯในลียง ประเทศฝรั่งเศส อยู่หกปี ก่อนจะกลับมาสู่การถกเถียงและการฟ้องคดีในนิวยอร์ก แต่กระนั้นก็ได้สร้างงานชั้นเยี่ยมไปจนกระทั่งเสียชีวิตเมื่ออายุ 62

## ผลงาน

## ผลงานที่แปลเป็นภาษาไทย
* **ปืนทะเลสาบ** (The lake gun) เรื่องสั้นที่รู้จักกันดีที่สุดของเฟนิมอร์ คูเปอร์ อันแสดงถึงลีลาและแก่นเรื่องที่เขามักจะหยิบยกมาเขียนถึง

## อ้างอิง

## แหล่งข้อมูลอื่น
* เว็บไซต์อย่างเป็นทางการ 

หมวดหมู่:นักเขียนชาวอเมริกัน
หมวดหมู่:บุคคลจากรัฐนิวยอร์ก
หมวดหมู่:เสียชีวิตจากภาวะบวมน้ำ
บัวสวรรค์

**บัวสวรรค์** หรือ **กัตตาเวีย** เป็นพืชดอกในวงศ์จิก ตามธรรมชาติพบได้ในประเทศโคลอมเบียเท่านั้น แต่มีการเพาะพันธุ์และสามารถปลูกในประเทศไทยได้

## ลักษณะทางพฤกษศาสตร์
เป็นไม้ต้น สูงได้ถึง 15 ม. **ใบเรียงเวียนหนาแน่นที่ปลายกิ่ง** รูปใบหอกแกมรูปไข่กลับ **อาจยาวได้ถึง 1 ม. ขอบจักฟันเลื่อย** ก้านใบยาวได้ถึง 11 ซม. ช่อดอกแบบช่อเชิงหลั่นสั้น ๆ ออกตามซอกใบ ก้านดอกยาวได้ถึง 8 ซม. กลีบเลี้ยงรูปถ้วยแบนขอบเรียบ กว้างประมาณ 2.5 ซม. กลีบดอกสีขาวอมม่วงอ่อน **มี 6-8 กลีบ รูปใบพาย ยาวไม่เท่ากัน** ยาวได้ถึง 7 ซม. **เกสรเพศผู้จำนวนมาก โคนเชื่อมติดกันประมาณหนึ่งในสาม โค้งเข้า** ยาวประมาณ 4 ซม. **รังไข่ใต้วงกลีบ ก้านเกสรเพศเมียสั้น ผลแห้งแตกแบบมีฝาปิด (pyxidia)** กลม ปลายแบน กว้าง 7-10 ซม. ยาวได้ถึง 8 ซม. ผิวมีช่องอากาศกระจาย เมล็ดรูปร่างไม่แน่นอน ยาวประมาณ 6 ซม. 

## การปลูกเลี้ยง
เป็นพันธุ์ไม้หอมที่ดูแลง่าย ทนต่อสภาพแวดล้อม ชอบแสงแดดจัดและน้ำปานกลางถึงมาก ใบไม่ค่อยร่วง ชอบแดดรำไรถึงแดดจัด หมั่นรดน้ำพรวนดินบ้าง ขยายพันธุ์โดยการเพาะเมล็ด, การตอนกิ่ง (เปอร์เซ็นต์การออกรากค่อนข้างต่ำ ประมาณ 30%) และการปักชำ ตามธรรมชาติเมล็ดของบัวสวรรค์มีขนาดใหญ่และหนัก จึงไม่สามารถกระจายออกไปไกลจากโคนต้นได้มากนัก เมื่อผลเน่าเสีย เมล็ดจะถูกฝังลงดินและงอกเป็นต้นอ่อนขึ้นมา ต้นจากการเพาะเมล็ดจะใช้เวลาในการออกดอกถึงห้าปี ช้ากว่าต้นจากการปักชำ หรือตอนกิ่ง

## ประโยชน์
ใช้เป็นไม้ประดับ มีใบเขียวตลอดปี เยื่อไม้ใช้ทำด้าย น้ำจากก้านดอกอ่อนหมักแล้วกลั่นรับประทาน บำรุงโลหิต และบำรุงธาตุ ลำต้นสามารถใช้ได้ดีในการก่อสร้าง ในสมัยโบราณ ชาวอินเดียนแดงใช้ใบต้มทำยาแก้พิษจากการถูกธนูพิษยิง และแก้พิษไข้ แก้หวัด ออกดอกสวยงาม โดยจะบานในเวลากลางคืน

## อื่น ๆ
* เป็นต้นไม้ประจำมหาวิทยาลัยเทคโนโลยีราชมงคลธัญบุรี
## อ้างอิง

* Lopez-Gallego, C. & Morales M, P. 2020. *Gustavia gracillima. The IUCN Red List of Threatened Species* 2020: e.T32114A182972480. . Downloaded on 14 April 2021.

หมวดหมู่:ไม้ดอกไม้ประดับ
หมวดหมู่:วงศ์จิก
หมวดหมู่:สมุนไพร
บา

**บา** **บัวบา** หรือ **ตับเต่าใหญ่** () เป็นไม้ลอยน้ำขนาดเล็ก มีดอกสีขาวหรือสีเหลือง รากยึดกับดินใต้น้ำ ลำต้นเลื้อยและแตกไหลได้ ใบรูปกลมดูคล้ายบัวฝรั่ง ขนาด 8–10 เซนติเมตร ใบหนาสีเขียวเป็นมัน ใบอ่อนขอบใบขลิบสีแดงใต้ใบสีม่วงเรื่อ ก้านใบเล็กสีม่วงแดง ออกดอกเป็นช่อตรงข้อก้านใบมี 1–4 ดอก ขนาด 1.5–2 เซนติเมตร มีกลีบดอกเป็นครุย 7–8 กลีบ ออกดอกตลอดปี ชอบดินเหนียวที่มีอินทรียวัตถุ เจริญได้ดีที่ระดับน้ำ 15–30 เซนติเมตร มีแสงเต็มวัน นิยมปลูกในภาชนะหรืออ่างเลี้ยงปลาเพราะมีขนาดเล็ก ขยายพันธุ์ด้วยการปักชำไหล

หมวดหมู่:ไม้น้ำ
บานชื่น

**บานชื่น** ( Cav.) เป็นไม้ล้มลุก มักมีขนสาก ระคายทั่วไป ใบเดี่ยวออกตรงข้าม แต่ละคู่ตั้งฉากกัน รูปไข่หรือรี ปลายมนหรือค่อนข้างแหลม ออกเป็นช่อที่ปลายยอด ริ้วประดับมีหลายวง ดอกมีสีแดง ชมพู ส้ม ม่วง หรืออื่นๆ ชอบอยู่กลางแจ้ง ดูแลรักษาง่าย ขยายพันธุ์ด้วยเมล็ดหรือปักชำก็ได้ ปลูกเป็นไม้ประดับเป็นแปลงใหญ่เพื่อความสวยงามหรือส่งขาย

## ประโยชน์
* ใช้ปลูกเป็นไม้ดอกประดับตามหน้าบ้าน ปลูกจัดสวน และปลูกเป็นไม้กระถาง
* ใช้ปลูกเป็นไม้มงคลที่เชื่อว่าจะนำความร่มเย็นเป็นสุขมาให้แก่ครอบครัว เนื่องจากคำว่า บานชื่น เป็นคำมงคลที่แสดงถึงความเบิกบานมีความสุข
* ดอกบานชื่น นำมาตากแห้ง และบดเป็นผงสำหรับชงเป็นชาดื่ม
* ดอกบานชื่น นำมาสกัดสีย้อมผ้า
* ดอกบานชื่น นำมาบดเป็นผงสำหรับเป็นสีผสมอาหาร
* ดอกบานชื่น นำมาบดละลายน้ำใช้เป็นสีระบายภาพ

## การปลูก
บานชื่นสามารถเจริญเติบโตได้ดีในที่โล่งแจ้ง เป็นพืชที่ชอบแสง สามารถปลูกได้ตลอดฤดู และทนต่อทุกสภาพได้ดี แต่ทั่วไปชอบดินร่วนปนทราย ดินมีอินทรีย์วัตถุสูง ดินมีความชื้น ไม่ชอบสภาพดินแฉะ มีน้ำขัง

หมวดหมู่:ไม้ดอกไม้ประดับ
หมวดหมู่:วงศ์ทานตะวัน
นักพากย์

**นักพากย์**  คือผู้ที่ให้เสียงสำหรับภาพยนตร์เอนิเมะชัน ภาพยนตร์ต่างประเทศ การ์ตูน ละครทีวี หรือวิทยุ นักพากย์การ์ตูน นักพากย์เสียงอาจจะใช้นามแฝง ของตัวเองในการพากย์เพื่อให้ ผู้ฟังหรือผู้ชมจดจำได้ง่าย เช่น น้าต๋อยเซมเบ้  หลายครั้งที่นักพากย์เสียงไม่เป็นที่รู้จักของประชาชน เนื่องจากไม่ได้ปรากฏตัวให้ผู้อื่นจำหน้าได้ บางครั้งอาจให้นักแสดงที่มีชื่อเสียงมาเป็นนักพากย์ เพื่อให้ผู้ชมจำเสียงได้

## นักพากย์ในภาษาอื่น
* ในภาษาอังกฤษเรียกนักพากย์เสียงว่า วอยซ์แอกเตอร์ (voice actor) , วอยซ์แอกเตรส (voice actress) หรือ วอยซ์อาร์ตติส (voice artist) 
* ในภาษาญี่ปุ่นเรียกนักพากย์ (ส่วนมากจะเป็นนักพากย์การ์ตูน) ว่า "เซยู" (声優, せいゆう）หรือ คาแรคเตอร์วอยส์ (キャラクターヴォイス, *เคียะราคุตา อัวอิสุ*

## ดูเพิ่ม
* รายชื่อนักพากย์การ์ตูน


หมวดหมู่:อาชีพ
ลำดวน (แก้ความกำกวม)

**ลำดวน** สามารถหมายถึง
* ลำดวน พืชดอกชนิดหนึ่ง (*Melodorum fruticosum*)
* อำเภอลำดวน อำเภอหนึ่งในจังหวัดสุรินทร์
* ลำดวน (วงดนตรี)
** เสาวรส ศรีชาติ (โอ๋ ลำดวน)
** สาธิต วงศ์สัมพันธ์ (โบ้ ลำดวน)
แคแสด

**แคแสด** () เป็นต้นไม้ที่มีถิ่นกำเนิดในเขตร้อนของแอฟริกา ปัจจุบันกระจายพันธุ์ทั่วไปในเขตร้อน สามารถปลูกในทรายริมทะเลได้ ถ้าปลูกในที่แห้งจะผลัดใบ แต่ไม่พร้อมกันทั้งต้น มีชื่อพื้นเมืองอื่น ๆ ดังนี้ : *แคแดง (กรุงเทพฯ) *, *ยามแดง*

## ลักษณะทางพฤกษศาสตร์
แคแสดเป็นไม้ยืนต้นขนาดกลาง สูง 15-20 เมตร เรือนยอดเป็นพุ่มกลมค่อนข้างทึบ เปลือกลำต้นสีน้ำตาลเข้ม แตกเป็นร่องตามยาว ใบเป็นใบประกอบแบบขนนกปลายคี่ ยาวประมาณ 30-45 ซม. ใบย่อยมี 4-9 คู่ รูปรีถึงรูปไข่ ขอบใบเป็นริ้วเล็กน้อย ปลายใบแหลมและมักจะงุ้มลง มีขนเล็กน้อย มีขนาดยาว 5-12 ซม. กว้าง 2-5 ซม. ดอกเป็นช่อตั้ง ออกที่ปลายกิ่ง ดอกย่อยมีจำนวนมาก โคนกลีบดอกติดกัน ปลายแผ่เป็นรูปแตร ปลายแยกเป็น 4-5 กลีบ กลีบดอกยับย่น สีส้มแสดถึงสีแดงแสด ดอกทยอยบาน ร่วงง่าย ออกดอกราวเดือน ตุลาคม - กุมภาพันธ์ ผลแบนคล้ายฝัก ปลายแหลม ผลแก่สีน้ำตาลดำ ผลแก่จะแตกเป็นด้านเดียวเมล็ดเล็กแบนมีปีก ขยายพันธุ์ด้วยการเพาะเมล็ด จะเริ่มให้ดอกเมื่อมีอายุประมาณ 4 - 8 ปี

## ประโยชน์
เปลือกรักษาแผล โรคผิวหนัง แผลเรื้อรัง แก้โรคบิด ใบและดอก ใช้พอกแผล ดอก ใช้รักษาแผลเรื้อรัง ใช้ปลูกเป็นไม้ประดับและยังสามารถปลูกเพื่อให้ร่มเงาได้ นอกจากนี้ยังสามารถนำดอกมาประกอบอาหารได้เหมือนแคบ้าน

## เกร็ด
* **ต้นไม้ประจำ**
**มหาวิทยาลัยราชภัฏภูเก็ต จังหวัดภูเก็ต
**สถาบันเทคโนโลยีพระจอมเกล้าเจ้าคุณทหารลาดกระบัง
**มหาวิทยาลัยเทคโนโลยีราชมงคลอีสาน
**มหาวิทยาลัยวงษ์ชวลิตกุล จังหวัดนครราชสีมา
**กลุ่มโรงเรียนวิทยาศาสตร์จุฬาภรณราชวิทยาลัย 
**โรงเรียนบ้านดู่ ตำบลหนองบัวบาน อำเภอรัตนบุรี จังหวัดสุรินทร์
**โรงเรียนชุมชนบึงบา อำเภอหนองเสือ จังหวัดปทุมธานี
**โรงเรียนวัดตำหนักใต้ (วิลาศโอสถานนท์นุเคราะห์) อำเภอเมืองนนทบุรี จังหวัดนนทบุรี

## อ้างอิง

หมวดหมู่:ไม้ดอกไม้ประดับ
หมวดหมู่:ต้นไม้ประจำมหาวิทยาลัย
หมวดหมู่:วงศ์แคหางค่าง
หมวดหมู่:สมุนไพร
จอกหูหนู

**จอกหูหนู**  Roxb. ex Bory เป็นเฟินประเภทเฟินลอยน้ำ ลำต้นเป็นเหง้ากลม แตกกิ่งสาขาทอดขนานไปกับผิวน้ำ มีใบออกเวียนรอบ เป็น 3 แถว โดย 2 แถวบน เป็นส่วนที่เราเห็นเป็นใบลอยน้ำ  เนื้อใบหนาและนุ่ม รูปกลม หรือกว้างมากกว่ายาว ขอบใบห่อโค้งขึ้นทำให้ดูคล้ายหูหนู ขอบใบเรียบ ขนาด 1.-1.8 ซ.ม. ตัวใบไม่เปียกน้ำ ผิวใบด้านบนปกคลุมแน่นด้วยตุ่มขน จัดเรียงเป็นแถว รูปร่างแถวไม่เป็นระเบียบ ผิวใบด้านล่างมีขนสีน้ำตาลปกคลุม ส่วนใบอีกแถวเป็นส่วนที่จมน้ำ ที่เรียกว่า ใบราก แตกกิ่งสาขาได้ มีสีขาว ปกคลุมด้วยขนน้ำตาล และเป็นส่วนที่สร้างกระเปาะเก็บสปอร์ ขยายพันธุ์ด้วยการแยกเหง้าแบ่งกอ

จอกหูหนูใช้เป็นไม้ประดับในอ่างเลี้ยงปลา มีการนำจอกหูหนูไปหมักเป็นปุ๋ยอินทรีย์ สำหรับเพิ่มธาตุอาหารให้กับต้นไม้ และยังนำไปใช้เป็นอาหารเสริมในการเพาะเห็ดฟาง จอกหูหนู ยังเป็นตัวบ่งชี้เบื้องต้นในการวัดคุณภาพของแหล่งน้ำได้ด้วย กล่าวคือ จอกหูหนูที่เกิดในแหล่งน้ำที่มีปริมาณออกซิเจนเพียงพอ ใบของจอกหูหนูจะเป็นสีเขียวอมฟ้า แต่หากน้ำมีปริมาณออกซิเจนน้อยแล้ว ใบจะออกเหลือง

## อ้างอิง

* จอกหูหนูในประเทศไทย

หมวดหมู่:พืชน้ำ
หมวดหมู่:ไม้น้ำ
หมวดหมู่:วงศ์จอกหูหนู
อำเภอเรณูนคร

**เรณูนคร** เป็นอำเภอหนึ่งในจังหวัดนครพนม เดิมเป็นท้องที่ของอำเภอธาตุพนม

## ประวัติศาสตร์
เมื่อ พ.ศ. 2369 (ก่อนสงครามเจ้าอนุวงศ์) ตรงกับในสมัยรัชกาลที่ 3 ที่เมืองวังมีความวุ่นวาย เกิดขัดแย้งภายในของกลุ่มผู้ไท ที่มีเมืองวังเป็นเมืองหลัก ได้มีไทครัวผู้ไทกลุ่มหนึ่งอพยพมาตั้งบ้านเรือนในฝั่งขวาแม่น้ำโขง มีนายไพร่ รวม 2,648 คน ต่อมาได้ตั้งบ้านเรือนอยู่ที่บ้านบุ่งหวาย ในปี พ.ศ. 2373 พระสุนทรราชวงษา เจ้าเมืองยโสธร ว่าราชการอยู่เมืองนครพนมได้มีใบบอกขอตั้งบ้านดงหวายเป็นเมือง "เรณูนคร" ต่อมา ร.3 ได้ทรงพระกรุณาโปรดเกล้าฯ ยกบ้านบุ่งหวาย ขึ้นเป็นเมืองเรณูนคร และตั้งให้ ท้าวสาย หัวหน้าไทครัวผู้ไทเป็น "พระแก้วโกมล" เจ้าเมืองเรณูนคร คนแรก ขึ้นเมืองนครพนม(ในปี พ.ศ. 2387) ซึ่งคือท้องที่ อำเภอเรณูนคร จังหวัดนครพนมในปัจจุบันนั่นเอง (จากเอกสาร ร.3 จ.ศ.1206 เลขที่ 58 หอสมุดแห่งชาติ) ชาวผู้ไทเรณูนคร จึงเป็นชาวผู้ไทกลุ่มแรกที่อพยพมาอยู่ในเขตฝั่งขวาแม่น้ำโขง(หมายถึงผู้ไทที่เป็นบรรพบุรุษของคนผู้ไทในอิสานปัจจุบัน)

## ที่ตั้งและอาณาเขต
อำเภอเรณูนครมีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอปลาปาก อำเภอเมืองนครพนม และอำเภอธาตุพนม
* **ทิศตะวันออก** ติดต่อกับอำเภอธาตุพนม
* **ทิศใต้** ติดต่อกับอำเภอธาตุพนม และอำเภอนาแก
* **ทิศตะวันตก** ติดต่อกับอำเภอนาแก และอำเภอปลาปาก

## การแบ่งเขตการปกครอง
### การปกครองส่วนภูมิภาค
อำเภอเรณูนครแบ่งพื้นที่การปกครองออกเป็น 8 ตำบล 91 หมู่บ้าน ได้แก่

### การปกครองส่วนท้องถิ่น
ท้องที่อำเภอเรณูนครประกอบด้วยองค์กรปกครองส่วนท้องถิ่น 9 แห่ง ได้แก่
* **เทศบาลตำบลเรณูนคร** ครอบคลุมพื้นที่บางส่วนของตำบลเรณูและตำบลโพนทอง
* **เทศบาลตำบลหนองย่างชิ้น** ครอบคลุมพื้นที่ตำบลหนองย่างชิ้นทั้งตำบล
* **องค์การบริหารส่วนตำบลเรณู** ครอบคลุมพื้นที่ตำบลเรณู (นอกเขตเทศบาลตำบลเรณูนคร)
* **องค์การบริหารส่วนตำบลโพนทอง** ครอบคลุมพื้นที่ตำบลโพนทอง (นอกเขตเทศบาลตำบลเรณูนคร)
* **องค์การบริหารส่วนตำบลท่าลาด** ครอบคลุมพื้นที่ตำบลท่าลาดทั้งตำบล
* **องค์การบริหารส่วนตำบลนางาม** ครอบคลุมพื้นที่ตำบลนางามทั้งตำบล
* **องค์การบริหารส่วนตำบลโคกหินแฮ่** ครอบคลุมพื้นที่ตำบลโคกหินแฮ่ทั้งตำบล
* **องค์การบริหารส่วนตำบลเรณูใต้** ครอบคลุมพื้นที่ตำบลเรณูใต้ทั้งตำบล
* **องค์การบริหารส่วนตำบลนาขาม** ครอบคลุมพื้นที่ตำบลนาขามทั้งตำบล

## อ้างอิง


รเณูนคร
การ์ด

**การ์ด** อาจหมายถึง

;กีฬา
* ไพ่ อุปกรณ์การเล่นเกมชนิดหนึ่ง
* พอยท์การ์ด - เป็นผู้เล่นตำแหน่งหนึ่งในบาสเกตบอล มักเป็นผู้เล่นที่มีรูปร่างเล็กที่สุดในทีม
* ชู้ตติ้งการ์ด - เป็นหนึ่งในตำแหน่งผู้เล่นในทีมบาสเกตบอล มักจะตัวเตี้ยกว่า ผอมกว่า และเร็วกว่าฟอร์เวิร์ด
* การ์ด (บาสเกตบอล) ตำแหน่งผู้เล่นในบาสเกตบอล แยกเป็น พอยท์การ์ด (point guard) และ ชู้ตติ้งการ์ด(shooting guard)
* การ์ด (อเมริกันฟุตบอล) ตำแหน่งผู้เล่นในอเมริกันฟุตบอล ในแนววางลูกของทีมบุก (offensive line)
* อุปกรณ์ป้องกัน เวลาชกมวย

;ความหมายอื่น
* เจ้าหน้าที่รักษาความปลอดภัย (รปภ.)
* นามบัตร หรือบิซิเนสการ์ด คือการ์ดที่เก็บข้อมูลส่วนตัวในเชิงธุรกิจ ใช้สำหรับแลกเปลี่ยนในการติดต่อธุรกิจ
* บัตรเครดิต หรือบัตรสินเชื่อ บัตรพลาสติกที่ใช้สำหรับซื้อของหรือบริการผ่านทางเครดิต
* ส.ค.ส. การ์ดที่ส่งเนื่องในวาระสำคัญต่าง ๆ
* บัตรสมาชิก บัตรหรือการ์ดที่แสดงถึงการเป็นส่วนหนึ่งของธุรกิจหรือกลุ่มสังคมนั้น
* โปสการ์ด การ์ดที่ใช้ส่งข้อความผ่านทางไปรษณีย์โดยไม่ใส่ซองจดหมาย
* สมาร์ทการ์ด การ์ดที่ใช้เก็บข้อมูลอิเล็กทรอนิกส์ผ่านทางคอมพิวเตอร์ชิป
* เทรดดิงการ์ด การ์ดสำหรับสะสมสำหรับ การ์ตูนหรือกีฬาต่าง ๆ
* การ์ดต่อสู้ หรือการ์ดพลัง เป็นการ์ดที่ใช้เล่นในเกมชนิดหนึ่ง
* อี-การ์ด รูปแบบการส่งโปสการ์ดหรือ ส.ค.ส. ผ่านทางอินเทอร์เน็ต
* โคลว์การ์ด การ์ดเวทมนตร์จากเรื่องซากุระ มือปราบไพ่ทาโรต์
* การ์ เป็นชื่อจังหวัดหนึ่งในแคว้นล็องก์ด็อก-รูซียง ทางตอนใต้ของประเทศฝรั่งเศส
* การ์ด (ป้องกัน)
* บอดีการ์ด
มุฮัมมัด อัลบะรอดะอี

thumb|มุฮัมมัด อัลบะรอดะอี
ดร. **มุฮัมมัด มุศเฏาะฟา อัลบะรอดะอี** (; เกิด 17 มิถุนายน พ.ศ. 2485, ชาวอียิปต์) เคยดำรงตำแหน่งผู้อำนวยการสำนักงานพลังงานปรมาณูระหว่างประเทศหรือไอเออีเอ องค์การอิสระและอยู่ภายใต้การอุปถัมภ์ของสหประชาชาติ เขาและไอเออีเอได้รับรางวัลโนเบลสาขาสันติภาพประจำปี พ.ศ. 2548

อัลบะรอดะอีได้รับปริญญาตรีทางด้านกฎหมายจากมหาวิทยาลัยไคโรในปี พ.ศ. 2505 และได้รับปริญญาเอกด้านกฎหมายระหว่างประเทศที่คณะนิติศาสตร์ มหาวิทยาลัยนิวยอร์ก ในปี พ.ศ. 2517 เข้าสู่วงการทูตโดยทำงานที่กระทรวงการต่างประเทศอียิปต์ในปี พ.ศ. 2507 จากนั้นเขาได้เป็นคณะทูตถาวรอียิปต์ ประจำสหประชาชาติ ทั้งในนครนิวยอร์ก และกรุงเจนีวา ในปี พ.ศ. 2523 เขารับตำแหน่งที่ปรึกษาอาวุโสของโครงการกฎหมายระหว่างประเทศ ที่สถาบันวิจัยและฝึกอบรมแห่งสหประชาชาติ

ตั้งแต่ปี พ.ศ. 2527 อัลบะรอดะอีขึ้นเป็นสมาชิกอาวุโสของกองเลขาธิการไอเออีเอ ก่อนที่เขาจะดำรงตำแหน่งผู้อำนวยการ เขาได้เป็นที่ปรึกษาทางกฎหมายของสำนักงาน (2527 - 2536)

เขาขึ้นดำรงตำแหน่งผู้อำนวยการไอเออีเอต่อจากฮันส์ บลิกซ์ เมื่อวันที่ 1 ธันวาคม พ.ศ. 2540 - 30 พฤศจิกายน พ.ศ. 2552 และเป็นที่รู้จักในฐานะนักการทูตที่ยึดมั่นในแนวทางการเจรจา เพื่อป้องกันการแพร่กระจายของอาวุธนิวเคลียร์

ดำรงตำแหน่งรองประธานาธิบดีอียิปต์ เมื่อวันที่ 14 กรกฎาคม พ.ศ. 2556 - วันที่ 14 สิงหาคม พ.ศ. 2556   
## แหล่งข้อมูลอื่น

* Washington intercepts ElBaradei phone calls for information to displace him
* IAEA - Director General's Corner 

 

หมวดหมู่:รองประธานาธิบดีอียิปต์
หมวดหมู่:นักการทูตชาวอียิปต์
หมวดหมู่:ผู้อำนวยการสำนักงานพลังงานปรมาณูระหว่างประเทศ
หมวดหมู่:ผู้ได้รับรางวัลโนเบลสาขาสันติภาพ
หมวดหมู่:ชาวอียิปต์ผู้ได้รับรางวัลโนเบล
หมวดหมู่:บุคคลจากไคโร
หมวดหมู่:ศิษย์เก่ามหาวิทยาลัยไคโร
หมวดหมู่:ศิษย์เก่าจากมหาวิทยาลัยนิวยอร์ก
หมวดหมู่:มุสลิมชาวอียิปต์
ประเทศเวลส์

**เวลส์** (; ,  *คัมรึ*) เป็น 1 ใน 4 ประเทศองค์ประกอบของสหราชอาณาจักร (ได้แก่อังกฤษ, สกอตแลนด์, เวลส์ และไอร์แลนด์เหนือ) มีพื้นที่ของประเทศอยู่ทิศตะวันตกเฉียงใต้ของเกาะบริเตนใหญ่ ทางตอนเหนือของมหาสมุทรแอตแลนติก 

เวลส์มีอาณาเขตทางทิศตะวันออกติดกับประเทศอังกฤษ ทิศเหนือและทิศตะวันตกอยู่ติดกับทะเลไอริช ส่วนทางทิศใต้ติดกับช่องแคบบริสตอล จากการสำรวจสำมะโนประชากรในปี ค.ศ. 2011 ประเทศเวลส์มีประชากร 3,063,456 คน และมีพื้นที่ทั้งหมด 20,799 ตารางกิโลเมตร มีแนวชายฝั่งยาว 2,700 กิโลเมตร ภูมิประเทศส่วนใหญ่เป็นภูเขา โดยมีภูเขาที่สูงที่สุดในประเทศคือภูเขาสโนว์ดอน (; *Yr Wyddfa*) ที่มีความสูงเหนือระดับน้ำทะเลมากถึง 1,085 เมตร นับเป็นหนึ่งในภูเขาที่สูงที่สุดในหมู่เกาะบริติชไอลส์ บริเวณพื้นที่ราบและส่วนที่ประชากรอาศัยหนาแน่นอยู่ทางตอนใต้ มีสภาพภูมิอากาศแบบอบอุ่นชื้นภาคพื้นสมุทร

ความเป็นชนชาติของเวลส์เริ่มจากชาวบริตันเคลต์ (Celtic Briton) โดยหลังจากจักรวรรดิโรมันได้ถอนตัวออกไปจากการยึดครองเกาะบริเตนในราวศตวรรษที่ 5 ทำให้เวลส์กลายมาเป็นหนึ่งใน 6 ของกลุ่มชาติเคลติกสมัยใหม่ () ได้แก่บริทานี, คอร์นวอลล์, ไอล์ออฟแมน, ไอร์แลนด์, เวลส์ และสก๊อตแลนด์ 

ในเดือนธันวาคม ค.ศ.1282 เวลส์และอังกฤษ ได้สู้รบกันในยุทธการที่โอเรวินบริดจ์ (Battle of Orewin Bridge) โดยเจ้าชายเลเวลิน อัพ กริฟฟิธ () 
ซึ่งเป็นเจ้าชายแห่งเวลส์ ได้ถูกสังหารโดยสตีเฟน เดอ แฟรงตัน ทหารม้าของฝ่ายอังกฤษ ทำให้พระเจ้าเอ็ดเวิร์ดที่ 1 แห่งอังกฤษสามารถพิชิตเวลส์ได้อย่างราบคาบ 

ในตอนต้นศตวรรษที่ 15 เวลส์กลับมามีอิสรภาพได้ชั่วขณะภายใต้การนำของโอเวน กลินดอร์ (Owain Glyndwr) แต่ก็ตกกลับไปอยู่ภายใต้การปกครองของอังกฤษอีก และถูกผนวกเข้ามาเป็นแผ่นดินเดียว และภายใต้ระบบกฎหมายเดียวกับอังกฤษ โดยการออกพระราชบัญญัติ *Laws in Wales Acts 1535 and 1542.* การเมืองที่เป็นแบบฉบับเฉพาะของเวลส์เพิ่งถูกพัฒนาขึ้นในศตวรรษที่ 19 อุดมการณ์เสรีนิยมแบบเวลส์ซึ่งมีอิทธิพลในช่วงต้นศตวรรษที่ 20 ถูกแทนที่ด้วยการขยายตัวของอุดมการณ์สังคมนิยม และพรรคแรงงาน ความรู้สึกทางชาตินิยมของเวลส์ถูกปลุกให้ฟื้นขึ้นมาในศตวรรษนี้เอง. *[[ไพลด์คัมรี]]* () ถูกก่อตั้งขึ้นในปี ค.ศ. 1925 และมีการจัดตั้ง "สมาคมภาษาเวลส์" ขึ้นต่อมาในปี ค.ศ. 1962 เพื่อฟื้นฟูภาษาถิ่นที่กำลังจะสูญหายไปของเวลส์. สมัชชาแห่งชาติเวลส์ (National Assembly for Walses) ถูกก่อตั้งขึ้นในปี 1998 โดย Government of Wales Act 1998 โดยมีความรับผิดชอบในการสร้างและดำเนินนโยบายที่ได้รับการถ่ายโอนอำนาจมาจากรัฐบาลสหราชอาณาจักร 

คำว่า ราชรัฐเวลส์ ยังคงเป็นที่นิยมใช้ ถึงแม้ว่าเจ้าชายแห่งเวลส์จะไม่มีบทบาททางการเมืองตั้งแต่ปี พ.ศ. 1825 (ค.ศ. 1282) โดยพระเจ้าเอ็ดเวิร์ดที่ 2 แห่งอังกฤษทรงเข้ายึดครอง ต่อมาเมืองหลวงของเวลส์ถูกย้ายจากคายร์นาร์วอน (ซึ่งเป็นเมืองของเจ้าชายแห่งเวลส์) มาที่คาร์ดิฟฟ์ในปี พ.ศ. 2498 (ค.ศ. 1955)  



## อ้างอิง

## ข้อมูลทั่วไป
* Census 2001, ''200 Years of the Census in ... Wales'' (2001)
* 
* 

## แหล่งข้อมูลอื่น

* 
* 

* Senedd Cymru – Welsh Parliament 
* BBC Wales
* 
* VisitWales.com The official international guide to places to stay and things to do in Wales.
* Wales – Official Gateway to Wales
* Gathering the Jewels – Welsh Heritage and Culture
* Photographs of Wales on Geograph Britain and Ireland
* Further historical information and sources at GENUKI


หมวดหมู่:บริเตนใหญ่
เวลส์
เวลส์
หมวดหมู่:ประเทศที่ใช้ภาษาอังกฤษเป็นภาษาทางการ
ฟล็อปส์

**การปฏิบัติการจุดลอยตัวต่อวินาที** หรือ **ฟล็อปส์**  () เป็นหน่วยวัดสมรรถนะในการทำงานของคอมพิวเตอร์ ฟล็อปส์จะนับจำนวนชุดคำสั่งในการประมวลผลเลขทศนิยมที่สามารถทำได้ใน 1 วินาที นิยมใช้ในวงการคอมพิวเตอร์สมรรถนะสูง

## [[คำอุปสรรค]]สำหรับฟล็อปส์
* kiloFLOPS (KFLOPS) = 10 3FLOPS
* megaFLOPS (MFLOPS) = 106FLOPS
* gigaFLOPS (GFLOPS) = 109 FLOPS
* teraFLOPS (TFLOPS) = 1012 FLOPS
* petaFLOPS (PFLOPS) = 1015 FLOPS
* exaFLOPS (EFLOPS) = 1018 FLOPS
* zettaFLOPS (ZFLOPS) = 1021 FLOPS
* yottaFLOPS (YFLOPS) = 1024 FLOPS

## อ้างอิง

หมวดหมู่:การวัดเปรียบเทียบสมรรถนะของคอมพิวเตอร์
หมวดหมู่:หน่วยวัด
เวิลด์ไวด์เว็บ (เว็บเบราว์เซอร์)

**เวิลด์ไวด์เว็บ** (WorldWideWeb, เขียนติดกัน) คือโปรแกรมเว็บเบราว์เซอร์ตัวแรกของโลก และเป็นโปรแกรมแก้ไขเว็บแบบ WYSIWYG ตัวแรกของโลก  โดยเวิลด์ไวด์เว็บเริ่มใช้เมื่อ 26 กุมภาพันธ์ พ.ศ. 2534 (ค.ศ. 1991) โดย ทิม เบอร์เนอรส์-ลี ซึ่งทำงานบนระบบ NeXTSTEP โดยภายหลังเวิลด์ไวด์เว็บได้เปลี่ยนชื่อเป็น **Nexus** เพื่อป้องกันการสับสนกับ ระบบเครือข่ายคอมพิวเตอร์ เวิลด์ไวด์เว็บ 

## อ้างอิง

หมวดหมู่:เว็บเบราว์เซอร์
เล็บเท้าสัตว์

**กีบ** หรือ **เล็บเท้าสัตว์** คือส่วนโค้งที่อยู่ปลายเท้าหรือนิ้วเท้าสัตว์ เล็บเท้าสัตว์ต่างกับกีบ โดยเล็บจะแบนราบและมีส่วนโค้งที่ปลายมากกว่า สำหรับเล็บที่มีขนาดใหญ่เพียงพอในการเดิมจะเรียกว่ากีบ ในบางครั้งจะหมายถึงก้ามในสัตว์ไม่มีกระดูกสันหลัง และอาจจะเรียกกรงเล็บ สำหรับสัตว์ปีก

หมวดหมู่:กายวิภาคศาสตร์ของสัตว์
หมวดหมู่:อวัยวะ
พ.ศ. 2458

**พุทธศักราช 2458** (นับแบบใหม่) ตรงกับปีคริสต์ศักราช 1915 เป็นปีปกติสุรทินที่วันแรกเป็นวันศุกร์ ตามปฏิทินเกรกอเรียน

* ปีเถาะ สัปตศก จุลศักราช 1277 (วันที่ 15 เมษายน เป็นวันเถลิงศก)

## ผู้นำ
* **[[พระมหากษัตริย์ไทย|พระมหากษัตริย์]]:** พระบาทสมเด็จพระมงกุฎเกล้าเจ้าอยู่หัว (23 ตุลาคม พ.ศ. 2453 – 26 พฤศจิกายน พ.ศ. 2468)
** **เจ้าประเทศราช:**
*** เจ้าผู้ครองนครเชียงใหม่: เจ้าแก้วนวรัฐ (11 พฤศจิกายน พ.ศ. 2454 - 3 มิถุนายน พ.ศ. 2482)
*** เจ้าผู้ครองนครลำพูน: เจ้าจักรคำขจรศักดิ์ (11 พฤศจิกายน พ.ศ. 2454 - 5 พฤศจิกายน พ.ศ. 2486)
*** เจ้าผู้ครองนครลำปาง: เจ้าบุญวาทย์วงษ์มานิต (3 มกราคม พ.ศ. 2441 - 5 ตุลาคม พ.ศ. 2465)
*** เจ้าผู้ครองนครน่าน: พระเจ้าสุริยพงษ์ผริตเดช (21 กุมภาพันธ์ พ.ศ. 2437 - 5 เมษายน พ.ศ. 2461)

## เหตุการณ์
* 3 มีนาคม – สหรัฐสถาปนาคณะกรรมการที่ปรึกษาด้านอากาศยานศาสตร์แห่งชาติ (National Advisory Committee for Aeronautics -- NACA) ต่อมาเป็นแกนนำในการก่อตั้งองค์การนาซา
* 19 มีนาคม – ดาวพลูโต ดาวเคราะห์ดวงที่ 9 ของระบบสุริยะ ปรากฏในภาพถ่ายเป็นครั้งแรก นับเป็นเวลา 15 ปีก่อนการค้นพบ
* 22 เมษายน – เยอรมนีใช้แก๊สคลอรีนเป็นอาวุธเคมี ในสงครามโลกครั้งที่หนึ่ง
* 7 พฤษภาคม – สงครามโลกครั้งที่หนึ่ง: เรือดำน้ำเยอรมันยิงตอร์ปิโดเข้าใส่เรือเดินสมุทร อาร์เอ็มเอส ''ลูซิทาเนีย'' จนอับปางลง คร่าชีวิตลูกเรือ 1,198 คน
* 24 พฤษภาคม - สงครามโลกครั้งที่หนึ่ง: อิตาลีประกาศสงครามกับออสเตรีย-ฮังการี

## วันเกิด
* 13 กุมภาพันธ์ - ออง ซาน อดีตผู้นำชาวพม่า (ถึงแก่กรรม พ.ศ. 2490)
* 4 มีนาคม - หม่อมเจ้าสุวินิต กิติยากร (สิ้นพระชนม์ 29 มีนาคม พ.ศ. 2523)
* 1 เมษายน - พระเจ้าวรวงศ์เธอ พระองค์เจ้าอนุสรมงคลการ (สิ้นพระชนม์ 2 มกราคม พ.ศ. 2541)
* 20 พฤษภาคม - โมเช่ ดายัน แม่ทัพและนักการเมืองชาวอิสราเอล (ถึงแก่กรรม 16 ตุลาคม พ.ศ. 2524)
* 15 พฤษภาคม - แก้ว อัจฉริยะกุล นักแต่งเพลงวงดนตรีสุนทราภรณ์ (ถึงแก่กรรม 8 ตุลาคม พ.ศ. 2524)
* 24 มิถุนายน - เฟร็ด ฮอยล์ นักจักรวาลวิทยาและนักเขียนนิยายวิทยาศาสตร์ (ถึงแก่กรรม พ.ศ. 2544)
* 10 สิงหาคม - พระราชมงคลวชิโรภาส (ชม โอภาโส) พระสงฆ์ชาวไทย พระราชาคณะชั้นราชชาวไทย เจ้าอาวาสวัดสามัคคี
* 12 สิงหาคม - พระวรวงศ์เธอ พระองค์เจ้าเปรมบุรฉัตร (สิ้นพระชนม์ 24 กรกฎาคม พ.ศ. 2524)
* 30 สิงหาคม - เจ้าหญิงลิเลียน ดัชเชสแห่งฮัลลันด์ อดีตนางแบบและทรงเป็นเจ้าหญิงแห่งสวีเดน (สิ้นพระชนม์ 10 มีนาคม พ.ศ. 2556)
* 20 พฤศจิกายน - อิจิกะวะ คง ผู้กำกับภาพยนตร์ชาวญี่ปุ่น (ถึงแก่กรรม 13 กุมภาพันธ์ พ.ศ. 2551)
* 2 ธันวาคม - เจ้าชายทากาฮิโตะ มิกาซะโนะมิยะ พระปิตุลาในสมเด็จพระจักรพรรดิอากิฮิโตะ (สิ้นพระชนม์ 27 ตุลาคม พ.ศ. 2559)
* 12 ธันวาคม - แฟรงก์ ซินาตรา นักร้อง/นักแสดง ชาวอเมริกัน (ถึงแก่กรรม 14 พฤษภาคม พ.ศ. 2541)

## วันถึงแก่กรรม
* 21 เมษายน - พระเจ้าบรมวงศ์เธอ กรมพระสมมตอมรพันธุ์ พระราชโอรสในพระบาทสมเด็จพระจอมเกล้าเจ้าอยู่หัว (ประสูติ 7 กันยายน พ.ศ. 2403)

## รางวัล
### [[รางวัลโนเบล]]
* สาขาเคมี – Richard Martin Willstätter
* สาขาวรรณกรรม – โรแมง โรลองด์
* สาขาสันติภาพ – *ไม่มีการมอบรางวัล*
* สาขาฟิสิกส์ – ลอเรนซ์ แบรกก์, เซอร์เฮนรี แบรกก์
* สาขาสรีรวิทยาหรือการแพทย์ – *ไม่มีการมอบรางวัล*
พ.ศ. 2459

**พุทธศักราช 2459** ตรงกับปีคริสต์ศักราช 1916 เป็นปีอธิกสุรทินแรกของไทย ตามปฏิทินเกรกอเรียน

## ผู้นำ
* **พระมหากษัตริย์:** พระบาทสมเด็จพระมงกุฎเกล้าเจ้าอยู่หัว (พ.ศ. 2453 – พ.ศ. 2468)

## เหตุการณ์
* 31 พฤษภาคม - กองทัพเรือเยอรมัน และ กองทัพเรือหลวง ปะทะกันใน ยุทธภูมิจัตแลนด์ ซึ่งเป็นการรบทางน้ำที่ใหญ่ที่สุดในสงครามโลกครั้งที่หนึ่ง
* 1 กรกฎาคม - พระราชทานกำเนิดโรงเรียนวิเชียรมาตุ จังหวัดตรัง
* 17 กรกฎาคม - ทีมฟุตบอลทีมชาติอุรุกวัยชนะเลิศการแข่งขันฟุตบอลชิงแชมป์แห่งชาติอเมริกาใต้ ครั้งที่ 1 ณ สนามกีฬาเอสตาเดียว ควน โดมิงโก เปลอง กรุงบัวโนสไอเรส ประเทศอาร์เจนตินา
* 3 สิงหาคม - เซอร์ โรเจอร์ เคสเมนต์ ถูกแขวนคอในความผิดข้อหามีส่วนร่วมในการก่อกบฏอีสเตอร์ไรซิงในไอร์แลนด์
* 15 กันยายน - กองทัพบกอังกฤษนำรถถัง ซึ่งเป็น "ยุทโธปกรณ์ลับ" ระหว่างสงครามโลกครั้งที่หนึ่ง มาใช้เป็นครั้งแรกในยุทธภูมิซอม
* 21 พฤศจิกายน -เอชเอ็มเอชเอส บริแทนนิก ชนกับทุ่นระเบิดและจมในช่องแคบที่ประเทศกรีซ

## วันเกิด
* 27 มกราคม - สวาสดิ์ สุมาลยศักดิ์ จุฬาราชมนตรี (อนิจกรรม 24 มีนาคม พ.ศ. 2553)
* 2 กุมภาพันธ์ - โด๋ เหมื่อย นักการเมืองเวียดนาม
* 5 มีนาคม - คันธรสรังษี แสงมณี ราชสกุลรพีพัฒน์ (เสียชีวิต พ.ศ. 2526)
* 9 มีนาคม
** พระครูวินัยวัชรกิจ (อุ้น สุขกาโม)
** สมเด็จพระญาณวโรดม (ประยูร สนฺตงฺกุโร) (มรณภาพ พ.ศ 2552)
** ป๋วย อึ้งภากรณ์ (เสียชีวิต พ.ศ. 2542)
* 11 มีนาคม - ฮาโรลด์ วิลสัน นักการเมืองพรรคลาเบอร์ชาวอังกฤษ (เสียชีวิต พ.ศ. 2538)
* 15 มีนาคม - หม่อมหลวงอนงค์ นิลอุบล
* 5 เมษายน - เกรกอรี เปก นักแสดงชาวอเมริกัน (เสียชีวิต พ.ศ. 2546)
* 21 พฤษภาคม -
**  หม่อมราชวงศ์พักตร์พริ้ง ทองใหญ่ ภริยา หม่อมราชวงศ์คึกฤทธิ์ ปราโมช (ถึงแก่อนิจกรรม 15 กันยายน พ.ศ. 2551)
** หม่อมเจ้าทิตยาทรงกลด จักรพันธุ์ ชายาใน หม่อมเจ้าคัสตาวัส จักรพันธุ์ (สิ้นชีพิตักษัย 5 กรกฎาคม พ.ศ. 2553)
* 8 มิถุนายน - ฟรานซิส คริก นักวิทยาศาสตร์รางวัลโนเบล ผู้ร่วมค้นพบดีเอ็นเอ (เสียชีวิต พ.ศ. 2547)
* 9 มิถุนายน - โรเบิร์ต แม็คนามารา รัฐมนตรีว่าการกระทรวงกลาโหมสหรัฐฯ และอดีตประธานธนาคารโลก
* 24 มิถุนายน - เทียม โชควัฒนา นักธุรกิจ ผู้ก่อตั้งเครือสหพัฒน์
* 26 มิถุนายน - นู หาจ นักเขียนชาวกัมพูชา (เสียชีวิต พ.ศ. 2518)
* 4 กันยายน - ไพบูลย์ บุตรขัน นักแต่งเพลง และนักเขียนบทละครชาวไทย (เสียชีวิต พ.ศ. 2515)
* 11 กันยายน - เฟอร์ดินันด์ มาร์กอส อดีตประธานาธิบดีฟิลิปปินส์ (เสียชีวิต พ.ศ. 2532)
* 17 กันยายน - หม่อมเจ้าอัชฌา จักรพันธุ์ (สิ้นชีพิตักษัย 26 ตุลาคม พ.ศ. 2541)
* 31 ตุลาคม - คาร์ล โจฮัน เบอร์นาดอตต์ เคานต์แห่งวิสบอร์ก (สิ้นพระชนม์ 5 พฤษภาคม พ.ศ. 2555)
* 7 พฤศจิกายน - จิตต์ สังขดุลย์ ทหารเรือชาวไทย (เสียชีวิต พ.ศ. 2538)
* 9 ธันวาคม - เคิร์ก ดักลาส นักแสดงชาวอเมริกัน
* 11 ธันวาคม - หม่อมเจ้ากรณิกา จิตรพงศ์ (สิ้นชีพิตักษัย 6 พฤษภาคม พ.ศ. 2558)

## วันถึงแก่กรรม
* 30 ธันวาคม – เกรกอรี เยฟิโมวิช รัสปูติน นักบวชชาวรัสเซีย (ถูกสังหาร) (เกิด พ.ศ. 2412)
* 23 กรกฎาคม – เซอร์วิลเลียม แรมเซย์ นักเคมีชาวสกอต (เกิด พ.ศ. 2395)
* 3 สิงหาคม – เซอร์ โรเจอร์ เคสเมนต์ กบฏชาวไอริช (ถูกแขวนคอ) (เกิด พ.ศ. 2407)

## รางวัล
### [[รางวัลโนเบล]]
* สาขาเคมี – *ไม่มีการมอบรางวัล*
* สาขาวรรณกรรม – คาร์ล กุสตาฟ แวร์แนร์ ฟอน ไฮเดนสตัม
* สาขาสันติภาพ – *ไม่มีการมอบรางวัล*
* สาขาฟิสิกส์ – *ไม่มีการมอบรางวัล*
* สาขาสรีรวิทยาหรือการแพทย์ – *ไม่มีการมอบรางวัล*
ซองที่ระลึก

**ซองที่ระลึก**  () เป็นซองจดหมายที่จัดทำขึ้นโดยไปรษณีย์เนื่องในโอกาสต่าง&nbsp;ๆ ที่ไม่สำคัญพอที่จะจัดพิมพ์แสตมป์ จำหน่ายให้นักสะสมแสตมป์ โดยบนซองจะมีภาพที่เกี่ยวข้องกับโอกาสที่จัดทำ แบ่งตามรูปแบบของซองได้ดังนี้
* เป็นซองเปล่า&nbsp;ๆ ไม่ติดแสตมป์
* เป็นซองเปล่าไม่ติดแสตมป์ แต่มีตราประทับวันแรกจำหน่ายประทับบนซอง
* เป็นซองติดแสตมป์ และประทับตราวันแรกจำหน่าย อาจเป็น **ซองประทับนอก** คือประทับตรานอกดวงแสตมป์ และ **ซองประทับใน** คือประทับตราบนดวงแสตมป์ โดยแสตมป์ที่นำมาติดคัดจากแสตมป์ที่ออกมาก่อนหน้านี้ที่มีความสัมพันธ์กับซอง

ซองที่ระลึกของไทย เริ่มมีขึ้นเป็นครั้งแรกเมื่อ พ.ศ. 2510 ชุดแรกสุดคือชุด *ที่ระลึกการแข่งขัน[[กีฬาแหลมทอง]]ครั้งที่ 4* วันแรกจำหน่าย 9 ธันวาคม พ.ศ. 2510 ปัจจุบันซองที่ระลึกที่จัดทำจะเป็นแบบที่ติดแสตมป์และประทับตราแบบซองประทับใน

## อ้างอิง

* ลัดดา เมินนนทรี, *ซองที่ระลึกไทย*, หนังสือที่ระลึกงานแสดงตราไปรษณียากรโลก กรุงเทพฯ ๒๕๓๖, การสื่อสารแห่งประเทศไทย

## ดูเพิ่ม
* ซองวันแรกจำหน่าย
* ตราประทับ

หมวดหมู่:แสตมป์